27 ноябр 2021, Тошкент вақти: 17:24\nИш ҳақи арифметикаси\nҚарши шаҳридаги нархлар тўғрисида Озодлик мана бу маълумотни олди:\n“Кунлик иш қиладиган мардикор эркакларнинг бир кунлик меҳнати бир хил: кунига 100 минг сўм. Қўлидан иш келадиган усталар мардикор бозорда ўтирмайди. Усталарнинг кўпчилиги Россияда бўлгани учун улар оз, шунинг учун уста меҳнати қиммат. Масалан, яқинда мен том ёптирдим. Усталар иш ҳақини материал нархига қараб белгилайдиган бўлиб олишган. Иш ҳақидан ташқари мардикорнинг ҳам, устанинг ҳам қорнини боқиш ишга ёлловчининг зиммасида эканлигини унутманг”, деди қаршилик.\nДемак, Риштон ёки Қаршида малакасиз ишчи ҳафтасига 5 кун ишлайдиган бўлса, бир ойда Жаҳонгир Ортиқхўжаев айтган 1,5 миллион (кунига 62 500) эмас, балки 1 920 000 сўмдан 2 400 000 сўмгача олади. Бундан ташқари, иш жойида бепул овқат билан ҳам таъминланади.\nЎртача иш ҳақи (расмий)\nМБ эълон қилган "кайфият" ёки Ҳар икки ўзбекистонликнинг пули фақат бугунга етади\nМарказий банк яна бир маълумотни очиқлаган: Таҳлилларга кўра, аксарият респондентлар (45 фоизи) ўз жамғармаларининг 3 ойгача етиши мумкинлигини таъкидлашган. Жумладан, жамғармалари 1 ойгача етадиган респондентлар улуши 28 фоизни ташкил этган бўлса, 1-3 ойгача бўлган давр учун ушбу кўрсаткич 16 фоизга тенг. Бироқ, жамғармалари мавжуд бўлмаган респондентлар улуши (42 фоиз) юқорилигича қолмоқда.\nДеярли тўлалигича қоринга кетаётган ойлик\nОтрядчилар-мардикор аёллар бозорининг янги қиёфаси, Мирзиёев ҳақида Россия ширкати фильм олмоқда, ирқ, рутба ва изтироб\nМардикор ўлими, метангазга навбат, Хитой вакцинасини синаётган ўзбеклар\nНаманганда хандақ қазиётган икки мардикор тупроқ остида қолиши натижасида нобуд бўлди


Tasodifiy hikoya: UmR(o_o)\nO'tgan xotiramni varag'lab ochsam, Yurakda uyg'ondi hayajon, qo'rquv. U achchiq ko'zguga qaray olm...davomi\nДобавил: Jamshid_Bekov (14.01.2017 / 21:22)\n- Сен билан ортиқ яшай оломайман. Мен ҳақиқий севгимни энди топдим, - деди эркак баралла хотинига.\n- Дадаси, кўзингизни каттароқ очинг, кўчадан илашган сизга хотин бўла олмайди. Майли, фарзандларимиз ҳақи сизни кечираман. Уларни уйли-жойли қиладиган пайтда ўзингизнинг бу аҳволда юришингиз уят, - зориллади аёли.\n- Сен ҳақиқий севги қанақалигини қаердан ҳам билардинг, - аёлига паст назар билан қаради эркак. – Ўзингга бир қара, қариб қолгансан. Сочингга оқ, юзингга ажин тушган. Сен... сен ялмоғизсан!\n- Ўша кўчадан илакишганингизни кўрдим. У ҳам олма-ю нок эмас экан. Нари борса мендан уч-тўрт ёш кичик экан. Сизгача нечта эркакка жазман бўланини-ю сиздан кейин яна неча кишининг уйини хонавайрон қилади, худо билади.\n- Овозингни ўчир!- ўшқирди эр хотинига. – Унга тил теккизма! У маъсума, фаришта!\nШундай деди-ю кийимларини олиб чиқиб кетди. Ялмоғиз хотини ва “ялмоғизваччалар” — болалари дилда нафрат билан қолаверишди. Аммо бунинг унга сира қизиғи йўқ. У висолга ошиқмоқда эди. Қариган чоғида топган ҳақиқий муҳаббати уни кутмоқда.\n- Жоним,тезроқ келинг, иккимиз учун бир ижара уй топдим, - “севгилиси” уни шоширди телефонда.\nЭркак одамлар назаридан уялиб жазмани айтган уйга тун чўкканда кириб келди. Кирди- ю... ўзини деворлари тўкилиб ётган, оҳак излари кўчиб тушган, тирқишларидан калтакесаклар югуриб юрган хонада кўрди. Шу топда хотини чинни чироқдек қилиб қўядиган уйи кўзига кўриниб кетди. Аммо энди ортга йўл йўқ. “Майли, биз-биримизга етишсак бўлди. Севишганлар учун уй муҳим эмас”- ўзини овутди у. Жисми “севгилиси”нингвисолига талпинмоқда эди. Ерга тўшаб қўйилган эски кўрпачага чўзилди.\n- Кел, жоним, бағримга!- у қўлларини жазмани томон чўзди.\n- Ҳозир, ҳозир...- жазмани синиқ ойна олдида куймаланарди. Эркак қўлларини бошига ёстиқ қилиб уни кузатиб ётди. Жазмани бир стакан сув олиб кирди.\n“Фаросатига қойилман!”- ўйлади эркак. – Менинг кечаси уйғониб сув ичишимни билади, шунинг учун олиб кирган”.\nУ “севгилиси” билан кундуз кунлари хилват жойларда учрашарди, бу сеҳрли тун улар учун биринчиси. Ширин хаёлларга берилиб кўзларини юмди. Бир пайт ниманингдир сувга шўлп этиб тушган овози эшитилди. Суюклиси билан ўтажак бетакрор тун орзусидаги эркак чўчиб кўзини очди. Не кўз билан кўрсинки, фариштамисол севгилиси оғзидаги протез тишини бус-бутунича чиқариб стакандаги сувга солди. Сўнг бошидаги ясама сочини ҳам ечиб, эркакка тиржайди:\n- Мен сизникиман, жоним!\nОйнинг хира нурида унинг сочсиз боши ғалати тарзда йилтиллар, ўрадек тишсиз оғзи тиржайганида эртаклардаги қон сўриш ниятидаги ялмоғизнинг оғзини эслатарди...\nОнлайн: 7 / 289 | + reklama


ҚАДИМ ҚАДРИЯТЛАР ИФОДАСИ » Энг сўнгги тезкор хабарлар - PRESS24.UZ\nPRESS24.UZ » Барчаси » Ўзбекистон » Хоразм » ҚАДИМ ҚАДРИЯТЛАР ИФОДАСИ\n10-06-2019, 18:03 23\nИстиқлол йилларида мамлакатимизда маданий мерос обьектларини муҳофаза қилиш ва улардан фойдаланиш борасида бир қатор изчил ишлар олиб борилди, ушбу соҳадаги давлат сиёсатининг асосий йўналишлари белгилаб олинди ва амалга оширилмоқда.\nБунда маданий мерос обьектларини муҳофаза қилишга, уларни қайта таъмирлаш, тиклаш ишларини тизимли йўлга қўйишга, маданий мерос объектларини имкон қадар асл кўринишида сақлаб қолишни таъминлашга, уларни умуминсоний қадриятлар билан уйғунлаштиришга алоҳида эътибор қаратилмоқда. Бу ҳақда Ўзбекистон “Миллий тикланиш” демократик партияси Хоразм вилоят Кенгаши раиси Ражапбой Рузметов "Press24.uz" сайти муҳбирига хабар берди.\nЎзбекистон Республикасининг Конститутциясига мувофиқ юртимизда маданий мерос обьектларини муҳофаза қилишнинг ҳуқуқий асослари мунтазам такомиллаштирилмоқда.\nТегишли қонунлар ва қонуности ҳужжатлари бу борадаги ишларда муҳим дастуриламал вазифасини ўтаяпти. Хусусан, “Маданий бойликларнинг олиб чиқилиши ва олиб кирилиши тўғрисида”ги, “Маданий мерос обьектларини муҳофаза қилиш ва улардан фойдаланиш тўғрисида”ги, “Археология мероси обьектларини муҳофаза қилиш ва улардан фойдаланиш тўғрисида”ги, “Архив иши тўғрисида”ги, “Музейлар тўғрисида”ги қонунларда мазкур йўналишдаги фаолиятни тизимли ташкил этишнинг ҳуқуқий механизмлари аниқ белгилаб берилган.\nМамлакатимиз Президенти Ш.Мирзиёев томонидан 2018 йил 19 декабрда қабул қилинган “Моддий маданий мерос обьектларини муҳофаза қилиш соҳасидаги фаолиятни тубдан такомиллаштириш чора-тадбирлари тўғрисида”ги Қарори бу борадаги ишларни юқори сифат даражасига олиб чиқишга хизмат қилмоқда. Жумладан, соҳада фундаментал ва амалий тадқиқотларни ташкил этишда фан ва инновацион технологиялар ютуқларидан самарали фойдаланиш натижасида лойиҳалаш, тиклаш, таъмирлаш орқали маданий мерос обьектларининг ноёблигини сақлаб қолиш бўйича қарорда белгилаб қўйилган вазифалар муҳим аҳамият касб этади.\nХива хонлигининг Оллақулихон даврида сиёсий, иқтисодий, ижтимоий соҳалар билан бир қаторда маданий-маърифий ҳаёт ҳам равнақ топган. У 1832-1838 йилларда маҳобатли мадраса ва улкан Тим яъни усти бостирмали расталар бўлган Карвосаройни бунёд этади.\nКарвонсарой икки қаватли бўлиб, биринчи қавати савдо дўконлари ва иккинчи қавати савдогарлар учун ётоқхона вазифасини бажарган. Мазкур жой карвонсарой ва мадраса учун энг қулай ўрин бўлиб, карвонсарой кейинчалик божхона вазифасини ҳам ўтаган. Айрим маълумотларга кўра, у ниҳоятда катта ва доим гавжум бўлиб, бу ерда учрашган савдогарлар савдо-сотиқдан ташқари, ўзлари кўрган мамлакатларнинг маданияти, урф-одатлари, ўзига хос хусусиятлари ҳақида ҳам узоқ суҳбатлашар эканлар.\nХива карвонсаройи бу турдаги обидаларнинг Ўзбекистондаги энг нодир намуналаридан ҳисобланади. Манбаларда қайд этилишича, карвонсаройнинг тузилиши исломнинг дастлабки асрларида работ деб аталган ҳарбий истеҳкомлардан олинган. Атрофи берк ҳовли кўринишидаги тартиб илдизи олис тарихларга бориб тақалади. Маълумотларга қараганда, шароит тақозоси билан қурилиш ишлари оғир кечган паллаларда меъморчилик тарихида камдан-кам учрайдиган ҳодисалар, ғаройиб кашфиётлар юз берган.\nХусусан, карвонсарой билан бир вақтда ўзининг дастлабки вазифасини ўтаб келаётган Оллақулихон тимининг композицияси ана шу тарзда дунёга келган. Хива усталари тимни карвонсаройга улаб қурар эканлар, ундан янги бинонинг бир қисми сифатида ҳам фойдаланганлар. Карвонсарой пештоқи тимнинг марказий қуббали зал аркига айланган, ён дўконлар арк меҳробларининг бир маромдаги такрорланиши залдан ҳар икки томонга икки қатордан саф тортган учқуббали галереянинг катта-кичиклигини белгилаб берган.\nМарғилонлик ҳунарманд Алишер Аҳмадалиев таъкидлашича, Хива хонлиги даврида Хонлар ва уларнинг оила аъзолари, ҳарамдагилар, амалдорлар ҳамда маҳаллий аҳоли учун тикилган кийимлар узоқ йиллик изланишлар натижасида топилиб, дастлаб матоларнинг эски ҳолати, яратилиш тарихи, ўзига хос қонуниятлари чуқур ўрганилган. Натижада, матолар ўша давр кўринишига хос услубларда пухта ишлана бошланди. Айнан Оллоқулихон мадрасасида Хоразм тарихий матоларининг бир қанча турлари янгидан яратилди.\nБугунги кунда ушбу маскан улкан тарихий аҳамиятга эга ҳунармандчилик мактаби вазифасини ҳам ўтамоқда. Бу ерда кўплаб ёшлар қадимий матоларни қайта тиклаш йўналишда билим ва тажриба орттирдилар ва ҳозиргача ўз маҳоратларини ошириб, қўл меҳнатининг ноёб маҳсулларини янада бойитиб бормоқдалар.\n– Кўп йиллик тадқиқотлар жараёнида шунга амин бўлдикки, Хоразмнинг тарихий адраслари асосан ипак ҳамда ипнинг ҳамоҳанглиги асосида яратилган бўлиб, бу ўзига хос уйғунлашув орқали ноёб гўзаллик, улуғворлик юзага келган. Эскидан сақланиб қолган адрасларни диққат билан кузатар экансиз, нақшинкор чизиқларда узилиш кўзга ташланмайди. Яъни бир тексда ишланган давомий чизиқлар гулли безаклар орасида яққол намоён бўлади. Шунингдек, Хива тарихий чопонларининг қирраларидаги жияклар асосан қизил ва пушти рангларда бўлиб, матонинг ўзида тўқилган. Бу каби бир қанча ноёб услубларнинг ҳар бирининг ўзига хос тарихи бор, -дейди Оллоқулихон мадрасасидаги уста ҳунарманд Алишер Аҳмадалиев.\nОллоқулихон карвон саройининг Тим қисмида бугунги кунда 40 нафар ҳунарманд фаолият юритмоқда. Улар халқ ҳунармандчилигининг кўплаб йўналишлари асосида ўзлари қўлда ишлаган турли буюмларни чет эллик сайёҳлар ҳамда маҳаллий аҳолига тақдим қилмоқдалар.\nЖумладан, қўл меҳнатининг барча турдаги маҳсулотлари – тўқилган гиламлар, миллий либослар, бош кийимлари, гул босилган газламалар ва чокли буюмлар, шунингдек, ёғоч ўймакорлиги, қандакорлик, мисгарлик маҳсулотлари ҳамда чинни, фаянс, сопол буюмлари, минатюра, ранг тасвир наққошлик асарлари, новдалардан тўқилган буюмлар, оддий металлардан миллий услубларда ишланган тақинчоқлар карвонсарой Тимида сотувга қўйилган маҳсулотларнинг асосий қисмини ташкил қилади.\nҲунарманд-савдогарларнинг таъкидлашича, бу ерга келган хорижий сайёҳларнинг айниқса, табиий толадан тайёрланган буюмларга қизиқиши ва эҳтиёжи ортиб боряпти.\nЖумладан, соф ипакдан тикилганган чопон, яхтак, нимчаларнинг жозибадорлиги улар томонидан алоҳида эътироф этилган. Хива нафақат мамлакатимиз туризми ривожида, балки, қадимдан ота-боболариимиздан қолган халқ ҳунармандчилигининг такомиллашуви, тараққиётида ҳам муҳим аҳамият касб этаётган тарихий шаҳардир. Бу ўз навбатида келажак авлодларга ўтмиш қадриятларини, буюк анъаналарни мерос қолдиришга замин яратади.\nҚадамжолар қаровсиз ва таъмирга муҳтож...\nЎзбекистонда моддий маданий мерос объектлари...


Home›САВОЛ-ЖАВОБЛАР›ХАЛИФАЛИК ДАВЛАТИ ЖИҲОЗИ\nЛиволар ва роялар\nДавлатнинг ливолари ва роялари бўлади. Бу эса Расулуллоҳ ﷺ Мадинаи Мунавварада барпо қилган биринчи Исломий давлатдаги ҳолатдан қуйидаги тарзда истинбот қилинган:\n1. Ливо ва роя – «ал-Қомус ал-Муҳит»да келтирилишича, уларнинг ҳар бири луғавий жиҳатдан байроқни англатади.\nСўнгра шариат уларнинг ҳар бирига истеъмол жиҳатидан қуйидаги тарзда шаръий маъно берган:\nЛиво оқ рангли бўлиб, устига қора ҳарфларда Ла Илаҳа Иллаллоҳ Муҳаммадур Расулуллоҳ деб ёзиб қўйилади. У қўшин амири ёки қўшин қўмондонига берилади. Ливо унинг қароргоҳи устида туради ва қароргоҳи қаерда бўлса, у ҳам ўша ерда бўлади. Қўшин амирига ливо берилишига далил «Набий ﷺ фатҳ куни Маккага оқ байроқ билан кирганлар»идир. Бу ҳадисни ибн Можа Жобир орқали ривоят қилган. Нисоий Анасдан ривоят қилишича: «Набий ﷺ Усома ибн Зайдни Румга ҳужум қилиши учун қўшинга амир қилган пайтларида ўз қўллари билан ливони берганлар».\nРоя эса қора рангли бўлиб, устига оқ ҳарфларда Ла Илаҳа Иллаллоҳ Муҳаммадур Расулуллоҳ деб ёзиб қўйилади. У қўшин дивизиялари (полклар, роталар, қўшиннинг бошқа қисмлари) қўмондонларида бўлади. Далили шуки, Хайбарда қўшинга қўмондон бўлиб турган Пайғамбар ﷺ шундай дедилар:\n«لَأُعْطِيَنَّ الرَّايَةَ غَداً رَجُلاً يُحِبُّ اللَّهَ وَرَسُولَهُ, وَيُحِبُّهُ اللَّهُ وَرَسُولُهُ, فَأَعْطَاهَا عَلِيّاً»\n«Рояни эртага Аллоҳ ва Расулини яхши кўрадиган, Аллоҳ ва Расули ҳам уни яхши кўрадиган кишига бераман. Кейин уни Алига бердилар» (муттафақун алайҳ). Негаки Али – каррамаллоҳу важҳаҳу – ўша пайтда қўшинда дивизия ёки полк қўмондони ҳисобланарди. Ҳорис ибн Ҳассон Бакрийнинг ҳадисида ҳам шундай келтирилган: «Мадинага келдик, қарасак, Пайғамбар ﷺ минбарда, ёнларида Билол, у эса Набий ﷺнинг олдиларида қилич осиб олган ҳолда турибди. Шунда қора рояларни кўриб қолдим-да: «Бу роялар нега турибди?» — деб сўрагандим: Амр ибн Ос ғазотдан келди, дейишди». «Шунда қора рояларни кўриб қолдим» дегани, қўшиннинг амири битта, яъни Амр ибн Ос бўлган ҳолда у билан кўп байроқлар бўлганини англатади. Демак, бу – полклар, роталар ва ҳоказолар билан бирга ҳам роялар бўлганини билдиради.\nШунинг учун ливо қўшин амирига берилса, роялар эса қўшиннинг дивизиялари, полклари ва қисмлари билан бирга бўлади. Шундай қилиб, қўшинда ливо битта бўлиб, роялар эса кўп бўлади.\nШу билан бирга ливо фақатгина қўшин амирининг белгиси бўлади. Роялар эса аскарлар билан бирга юрадиган белги бўлади.\n2. Ливо қўшин амирига берилади. У қўшин амирининг қароргоҳида доимо туради. Жангда эса жанг қўмондонига – у қўшин амири бўладими ёки қўшин амири тайинлаган бошқа қўмондонми – жанг пайтида майдонда кўтариб юриш учун берилади. Шунинг учун у «уруш онаси» деб аталади. Негаки у жанг қўмондони билан майдонда кўтариб олиб юрилади.\nШунинг учун уруш бўлиб турган ҳолатда жангнинг ҳар бир қўмондонида битта роя бўлади. Бу – ўша даврларда умум эътироф этган ишлардан бўлган. Роянинг кўтарилган ҳолда бўлиши жанг қўмондонининг кучини кўрсатиб турган. У идорий тартиб-интизом бўлиб, қўшинларнинг жанг таомилига кўра риоя қилинади.\nРасулуллоҳ ﷺ хабар келмай туриб, Зайд, Жаъфар ва ибн Равоҳанинг вафот этганларини айтиб:\n«أَخَذَ الرَّايَةَ زَيْدٌ فَأُصِيبَ, ثُمَّ أَخَذَ جَعْفَرٌ فَأُصِيبَ, ثُمَّ أَخَذَ ابْنَ رَوَاحَةَ فَأُصِيبَ»\n«Рояни Зайд олди, мусибатланди. Кейин уни Жаъфар олди, мусибатланди. Кейин уни ибн Равоҳа олди, мусибатланди», дедилар.\nШунингдек, уруш бўлиб турган ҳолатда майдондаги қўшин қўмондони халифанинг ўзи бўлса, жанг майдонида фақат роя бўлмасдан, ливо кўтарилиб туриши ҳам жоиз. Ибн Ҳишомнинг «Сийрат»ида катта Бадр ғазоти ҳақидаги ҳадисда ливо билан роя жангда мавжуд эканлиги ворид бўлган.\nТинчлик ҳолатида ёки уруш тугагандан кейин роялар қўшинга тарқатилган бўлиб, уларни қўшин дивизиялари ҳам, полклари ҳам, отрядлари ҳам, қисмлари ҳам кўтариб юради… Ҳорис ибн Ҳассон Бакрийнинг Амр ибн Ос қўшини ҳақидаги ҳадисида шундай келтирилган.\n3. Халифа Исломда қўшин қўмондони ҳисобланади. Шунинг учун ливо шаръий жиҳатдан унинг қароргоҳи – Халифалик биноси устига қадаб қўйилади. Чунки ливо қўшин амирига берилади. Халифа давлат муассасаларининг бошлиғи деган эътиборда роя (идорий жиҳатдан) Хилофат биноси устига қадаб қўйилса ҳам жоиз.\nДавлатнинг қолган жиҳозлари, муассасалари ва идораларининг устига фақат роя қадалади. Чунки ливо қўшин қўмондони қароргоҳи белгиси сифатида унга хосдир.\n4. Ливо найзанинг бир тарафига боғланиб, унга ўраб қўйилади ва қўшинларнинг сонига қараб қўшин қўмондонига берилади. Масалан, биринчи, иккинчи, учинчи… қўшин қўмондонига ёки Шом, Ироқ, Фаластин… қўшини қўмондонига ёки Ҳалаб, Ҳимс, Байрут… қўшини қўмондонига ва ҳоказо қўшинларнинг номланишига қараб берилади.\nАслида у найзанинг бир тарафига боғланиб, ҳожат бўлмаса ёйилмаслиги керак. Масалан, Хилофат биносининг устига – бу бино аҳамиятга моликлиги учун ўрнатиб, ёйиб қўйилади. Шунингдек, тинчлик ҳолатида қўшинлар қўмондонлиги қароргоҳларининг устига (осиб) ёйиб қўйишдан мақсад Умматнинг ўз қўшинлари байроқлари буюклигини кўриб туришидир. Лекин бу эҳтиёж хавфсизлик жиҳати билан қарама-қарши бўлиб қолса, масалан, душман аскар қўмондонлиги қароргоҳларидан воқиф бўлишидан хавф қилинса, ливо аслига қайтарилади, яъни ёйиб қўйилмасдан, ўралган ҳолда қолдирилади.\nРоя эса ҳозирги пайтдаги байроқлар каби шамол ҳилпиратиб туриши учун ёйиб қўйилади. Шунинг учун у давлат идораларининг устига ўрнатиб қўйилади.\nБиринчидан: Қўшинга нисбатан:\n1. Уруш бўлиб турган ҳолатда, ливо қўшин амири қароргоҳидан ажралмайди. Аслида у ёйиб қўйилмасдан, найзага боғланган ҳолда туриши керак. Лекин хавфсизлик жиҳатлари ўрганиб чиқилгандан кейин ёйиб қўйилса ҳам бўлади.\nРояни эса жанг қўмондони жанг майдонида кўтариб юради. Агар жанг майдонида халифа бўлса, ливо кўтариб юрилса ҳам жоиз.\n2. Тинчлик ҳолатида эса ливо қўшинлар қўмондонларига берилади ва найзага ўраб қўйилади. Уни қўшинлар қўмондонлари қароргоҳларининг устига ёйиб қўйса ҳам бўлади.\nРоялар қўшин дивизияларига, полкларига, отрядларига, қисмларига ва бошқа ташкилотларга тарқатиб чиқилади. Ҳар бир дивизия ёки полкни (идорий жиҳатдан) ажратиб турадиган махсус рояси бўлиши мумкин.\nИккинчидан: Давлат идоралари, муассасалари ва хавфсизлик идораларига нисбатан оладиган бўлсак, уларнинг ҳаммасининг устига фақат роя ўрнатилади. Халифа қўшин қўмондони, деган эътиборда Хилофат биносининг устига ливо қадалади. Хилофат биноси давлат муассасаларининг боши ҳисоблангани учун унинг устига (идорий жиҳатдан) ливо билан бирга роя ҳам қадалса жоиз. Хусусий муассасалар ва оддий одамлар ҳам айниқса ийд, ғалаба ва шу каби байрамларда роя кўтариб юришлари, муассасалари ва уйларининг тепасига қадаб қўйишлари мумкин.\nСурияликларнинг амали қилиши лозим бўлган, аниқ белгилаб қўйилган рояси (байроғи) борми ХАЛИФАЛИК ДАВЛАТИ ЖИҲОЗИ ХАЛИФАЛИК ДАВЛАТИ ЖИҲОЗИ ХАЛИФАЛИК ДАВЛАТИ ЖИҲОЗИ\nTagsбошқарув ва идораливоЛиволар ва рояларРояХалифалик давлати жиҳози\nШомдаги Уммат қўзғолони нимага муҳтож?


≡Давр нафаси 🕔14:24, 11.11.2019 ✔1026\n≡Етти кун ≡Етти кун 🕔14:23, 11.11.2019 ✔560\n≡Етти кун ≡Етти кун 🕔14:17, 11.11.2019 ✔547\nТошкентда ёғочли бинолар қуриладими?\n≡Етти кун ≡Етти кун 🕔14:16, 11.11.2019 ✔564\nТошкент шаҳар ҳокимлигида Россия Федерацияси Вологда вилоятидан ташриф буюрган тадбиркорлар билан учрашувда шу таклиф киритилди.\nТўлов муддати узайтирилди\n≡Етти кун ≡Етти кун 🕔14:16, 11.11.2019 ✔557\nҚиз бола тарбиясидаги бир хато Бутун жамиятни катта хатарга қўйиши мумкин\n≡Долзарб мавзу 🕔14:15, 11.11.2019 ✔826\nЙиллар давомида тарбиядаги услуб ва воситалар ўзгаргани, ривожлангани сайин, бунинг ижобий томонлари билан бирга, салбий жиҳатлари ҳам яққол кўзга ташланмоқда. Айниқса бу қиз болалар тарбиясида жуда хавфли ва аянчли кечиши ҳеч гап эмас.\nАлгебра бежиз Хоразмдан чиқмаган\n≡Долзарб мавзу 🕔14:14, 11.11.2019 ✔608\nёхуд шоли далаларининг математикага қандай алоқаси бор?\n≡Инсон ўзинг 🕔14:12, 11.11.2019 ✔671\nТабиат мўжизаси, саломатлигимиз посбони\n≡Инсон ўзинг 🕔14:11, 11.11.2019 ✔641\nҲашаротлар ичида асаларидек табиат шайдоси бўлмаса керак. Унинг меҳнатсеварлиги, заҳматкашлиги кишини лол қолдиради. Асаларилар қийғос очилган гуллар оламига талпиниб, эртанги кун ташвиши билан яшайдилар.\n≡Долзарб мавзу 🕔14:09, 11.11.2019 ✔615\nКўприк қулаб тушадими?\n≡Заковат ≡Заковат 🕔14:06, 11.11.2019 ✔242\nКатта юк машинаси 10 км узунликдаги кўприкдан ўтмоқда. Кўприк фақат 2300 тоннани ушлаб туриши мумкин, бу юк машинасининг аниқ оғирлиги. Юк машинаси кўприкнинг ярмидан кўпини босиб ўтади ва тўхтайди. Юк машинасига қуш қўнмоқда. Кўприк қулаб тушадими? Сабаб кўрсатинг.\n≡Пазандалик ≡Пазандалик 🕔14:05, 11.11.2019 ✔261\nБейгллар – исроилча булочкасимон пишириқ бўлиб, хилма-хил нонушта қилишни хоҳловчиларга жуда қўл келади.\n🕔 14:01, 11.11.2019\nПайшанба, 07-Ноябр 2020 2019 2018 2017 2016


Давлатимиз раҳбари меҳмонни юртимизга ташрифи билан қутлар экан, Ўзбекистон мамлакатларимиз ўртасидаги очиқлик ва ишончга асосланган тенг ҳуқуқли ва ўзаро манфаатли ҳамкорликни юксак қадрлашини таъкидлади.\nХитой Давлат кенгаши аъзоси давлатимиз раҳбари Ўзбекистон — Хитой муносабатларининг изчил ривожланишига улкан ҳисса қўшаётганини алоҳида таъкидлади. Го Шэнкун Ўзбекистонда ҳукм сураётган тинчлик, осойишталик ва ҳамжиҳатлик юксак самаралар бераётганини қайд этди.\nМинтақавий хавфсизликни мустаҳкамлаш борасидаги ўзаро ҳамкорликнинг асосий йўналиши — бу турли таҳдид ва хавф-хатарларга биргаликда қарши курашиш бўйича чора-тадбирларни янада фаоллаштиришдан иборатдир.\nЎзбекистон ва Хитой минтақада барқарорлик ва хавфсизликни мустаҳкамлашнинг муҳим омили бўлаётган Шанхай ҳамкорлик ташкилоти доирасидаги алоқаларни ривожлантиришга алоҳида аҳамият қаратмоқда.\nОқсаройдаги суҳбат чоғида кўп қиррали ўзаро ҳамкорликни янада кенгайтиришга оид масалалар бўйича фикр алмашилди.\nХитой Халқ Республикаси жамоат хавфсизлиги вазири Президент Ислом Каримовга самимий қабул учун миннатдорлик билдирди ва Хитой Ўзбекистон билан ҳамкорликни янада кенг, изчил давом эттиришдан манфаатдор эканини таъкидлади.\nМазкур рукндаги бошқа мақолалар: « Президент Ислом Каримовнинг Термиз шаҳрига Амир Темур Орденини топширишга бағишланган тантанали маросимдаги нутқи\tПрезидент АҚШ Давлат котиби ёрдамчисини қабул қилди »


«Насаф»га ютқазиб қўйдик » Lochinlar.UZ\n» Янгиликлар » «Насаф»га ютқазиб қўйдик\n«Насаф»га ютқазиб қўйдик\nБугун “Навбаҳор“ Тошкентдаги “Тўқимачи” стадионида Қаршининг “Насаф” жамоасига қарши ўртоқлик ўйини ўтказди.\nМазкур назорат-синов баҳсида “лочинлар” устози Виктор Жалилов бир қатор ёшларни ҳам синовдан ўтказди. Шунингдек, жамоамизда Фарҳод Мираҳматов, Игорь Голбан, Иван Соловьёв, Никола Тасич, Исломбек Исоқжонов, Шоҳруҳ Маҳмудҳожиев айрим сабабларга кўра, майдонга тушишмади.\nУчрашувнинг 1-бўлимида Ғолиб Ғайбуллаев ва Шоҳмалик Комилов тўп киритиб, “Насаф”нинг танаффусга 2:0 ҳисобидаги ғалаба билан чиқиб кетишини таъминлашди.\nИккинчи бўлимда ҳар икки жамоа таркибида бир қатор ўзгаришлар юз берди. Учрашувнинг 62-дақиқасида захирадан майдонга тушган сербиялик тажрибали ҳужумчи Славиша Стоянович “Насаф” дарвозасини аниқ нишонга олиб, ҳисобдаги фарқни қисқартирди – 2:1.\nГарчи учрашув якунига қадар, Виктор Жалилов шогирдлари мувозанатни тиклашга ҳаракат қилишган бўлсада, ҳужумлар якунига етмади. Натижада мазкур назорат - синов баҳсида Рўзиқул Бердиев шогирдлари 2:1 ҳисобида ғалаба қозонишди.\nМазкур ўйиндан сўнг, жамоамиз аъзолари Наманганга қайтишди.\n“Насаф” – “Навбаҳор” – 2:1 (2:0)\nГоллар: Ғолиб Ғайбуллаев (19), Шоҳмалик Комилов (28) - Славиша Стоянович (62).\n“Насаф”: 13. Aзамат Сойибов, 5. Ғолиб Ғайбуллаев, 8. Дилшод Саитов, 15. Жўрабек Маннонов, 19. Ҳусайн Норчаев (3.Жаъфар Каримов, 80), 20. Суҳроб Нуриллоев (55. Шаҳзод Aкрамов, 60), 22 Aкмал Мозговой (70.Aбубакр-Ризо Турдиалиев, 46), 28. Сардор Саъдуллаев (71. Жасур Жумаев, 75), 34.Шерзод Насруллаев, 50.Шоҳмалик Комилов (88.Марко Станоевич, 46), 41.Укеме Уильямс (6.Муродбек Раҳматов, 40).\n“Навбаҳор”: 1.Ўткир Юсупов, 7.Азимжон Аҳмедов, 8.Сардор Теляков, 10.Қувондиқ Рўзиев, 18.Баҳром Абдураҳимов, 19.Мирзоҳид Ғофуров, 21.Комилжон Тожиддинов, 24.Давронбек Ҳошимов, 38.Достонбек Абдулҳаев, 70.Аббос Ғуломов, 95.Забиҳилло Ўринбоев.\nЗахирадан майдонга тушганлар: 35.Раҳимжон Давронов, 6.Шерзод Ғуломжонов, 20.Илҳомжон Алибоев, 33.Мирзоҳид Мирзамаҳмудов, 42.Содиқжон Ортиқов, 47.Асилбек Орифжонов, 77.Ҳусайн Эргашбоев, 88.Славиша Стояновичскачать dle 10.4фильмы бесплатно\nХалк 12-06-2021 21:22\nНасаф зур жамоа биз лата жамоа


Хабаровскдаги савдо марказига айиқ бостириб кирди (видео)\nАйиқ Амур дарёсини сузиб ўтиб, «Ерофей-Арена» спорт комплексига қадар етиб келган. Кейин «Подсолнуха» савдо марказининг эшигини боши билан бузиб фойега бостириб кириб олган. Йиртқич тахминан беш дақиқа мобайнида югуриб юрган, бу қўриқчиларни даҳшатга солди. Шундан сўнг полиция чақирилди, дейилади ташкилот берган маълумотида.\nАйиқни ушлаш жараёни бир ярим соат вақтни олган. Йиртқични тутиш жараёнида еттитадан ортиқ йўл-патруль хизмати экипажи қатнашди. Айиқ болалар боғчаси ҳудудига қувиб кирилгач, ўққа тутилган. Ҳодиса натижасида ҳеч ким жабрланмаган.\nХабаровск ўлкасига йил давомида айиқларнинг ташриф буюриши ўттиздан ортиқ ҳолатларда қайд қилинган. Шундан тўрт маротаба айиқлар Хабаровск шаҳрининг ўзига кириб келишган. Йиртқични панжаларидан бир нафар қишлоқ фуқароси ҳалок бўлган.


Тошкентда 2 та мактаб карантинга ёпилди. ХТВ коронавирус 2 йилсиз тугамаслигига шаъма қилмоқда | Qalampir.uz\nТошкентда 2 та мактаб карантинга ёпилди. ХТВ коронавирус 2 йилсиз тугамаслигига шаъма қилмоқда\nЖамият\t16 Сентябрь 2020 13:23 14392\nТошкент шаҳри Шайхонтоҳур туманидаги 40- ва 262-сонли мактаблар фаолияти эҳтиёткорлик ҳамда хавфсизлик мақсадида Маҳаллий кенгаш қарори билан вақтинча тўхтатилди. Қайд этилишича, ушбу мактабларда фаолият юритаётган ўқитувчиларда коронавирус инфекцияси аниқланган. Улар ўзида ушбу касаллик кечаётганидан бехабар бўлган. Бу ҳақда Халқ таълими вазирлиги хабар бермоқда.\nМаълум қилинишича, бугунги кунда барча ҳудудларда мактаб ўқитувчиларининг COVID-19 инфекциясига тест топшириш жараёни амалга оширилмоқда.\nКуни кеча Шайхонтоҳур тумани Санитария эпидемиологик осойишталик Маркази томонидан Тошкент шаҳри Шайхонтоҳур туманидаги 40- ва 262-сонли мактабларда коронавирусга чалинган ўқитувчилар фаолият юритаётгани аниқланган.\n“Бутунжаҳон соғлиқни сақлаш ташкилоти мазкур вирус 2 йилгача чекинмаслигини прогноз қилган. Бугун ҳар биримиз ушбу вирус билан яшашга, ҳеч қандай ҳавотирга тушмасдан ҳаёт тарзимизни давом эттиришга ўрганишимиз лозим.\nБундай ҳолатларда ота-оналардан талаб қилинадиган асосий нарса масофадан яратиб берилаётган таълим имкониятларидан фойдаланиб, фарзандлари билим олишини назорат қилишдан иборат. Бу масалага жиддий ёндошишингизни илтимос қиламиз”, дейилади ХТВ хабарида.\nКарантинга олинган мактаблар дезинфекция ишлари амалга оширилганидан сўнг Маҳаллий кенгаш депутатлари қарори билан яна ўз фаолиятини тиклайди. Шу билан бирга, бугунги кунда барча ҳудудларда очилмаган мактаблар фаолиятини тиклаш бўйича ҳам ишлар кетмоқда.\n16 сентябрь ҳолатига кўра, республикада 2 550 та (25%) мактаб ўз фаолиятини анъанавий шаклда амалга оширмоқда.\n02 Март 17:10 52808\n02 Март 17:34 42867\n02 Март 18:36 36033\n02 Март 18:33 28080\n03 Март 09:43 23993


Абдулла Орипов: “Ёшлар байроқдор бўлсин!” (2011) | www.ziyouz.uz\nБош саҳифа СуҳбатларАбдулла Орипов: “Ёшлар байроқдор бўлсин!” (2011)\n– Абдулла ака, аввало қутлуғ 70 ёшингиз билан самимий табриклаймиз. Шу ёшда тўла илҳом билан ижод қилаётганингиз шогирдларингизга ҳам юқсин. Сиз 50 ёшга кирганингизда ўша вақтдаги Ёзувчилар уюшмасининг раиси, атоқли адиб О. Ёқубов адабиёт газетамизда каттакон бир мақола (балки эсседир) билан чиққан эди. Мақола “Тавба, Абдулла ҳам элликка кириб қўйибди—я!” деб бошлангани ҳануз эсимда. Отахон адиблар наздида ўша вақтларда ҳам Сиз тенги шоирлар ҳамон “ёш шоир” дея эътироф этилишини биз ҳам кузатганмиз.\nОдам элликка кирса ҳам “ёш” бўлиб юриши… ғалати. Ҳолбуки, А.Қаҳҳор, Ойбек, Ғ.Ғулом каби ўзбек адабиётининг юксак қояларига ақалли 65 ёш ҳам насиб этмаган эди. Ўша йили 31 августда Президентимиз И.Каримовнинг беқиёс жасорати билан миллий мустақиллигимиз эълон қилинди. Жамият тубдан ўзгара бошлади. Кўп ўтмай давлатимиз мадҳияси яратилди ва Сиз унинг матни муаллифи бўлдингиз.\nҲозир ўйлаб қарасам, мен мактабни тугатган 1981 йилда Сиз қирқ ёшга тўлгандингиз ва китобларингиздаги қисқа маълумотларни ўқиб билардикки, довруғингиз аллақачон Ўзбекистондан тошиб чиққан эди.\nБугун етмишга кирдингиз. Ортга, залворли даврларга қараганингизда нималар хаёлингизга келади?\n– Одамнинг ёши нечага борса ҳам демак, унга Худо шу ёшни насиб кўрибди, бунга ҳеч шак-шубҳа йўқ. Лекин қизиқасан-да: қайси ёш ўзи кўркам? Бунга жавобан айтаманки, қайси ёш устида турган бўлсанг, ўша ёш кўркам. Чунки миниб юрган отга ўхшайди-да бу. Хоҳ олтмиш, хоҳ етмишга, хоҳ саксонга кир – шу гап. Одил ака, Пиримқул ака, Жуманиёз акалар саксондан ошиб яшадилар. Қайси ёш яхши экан деб сўрамаганмиз. Қандоқ ҳам сўрайсан – одам боласи узоқроқ умр кўрсам, деб яшайди-ку.\nУстоз Абдулла Қаҳҳор, Ойбек, Ғафур Ғулом, Шайхзодалар пайғамбар ёшига ҳам етиб-етмадилар. Абдулла ака умрининг охирларида жуда заифлашиб қолган эди.\nБалки замон, сиёсий алғов-далғовлар уларнинг ичини тўкиб ташлаганмикан? Шундайлиги-ку аниқ. Замон асабингни тинимсиз эговлаб тургандан кейин соғлиқ қолармиди. Ҳозир, тўқсонга ҳам чиққан адибларимиз бор. Лекин Ойбек, Қаҳҳорлар қисқароқ умр кўрган бўлсалар ҳам иқтидорлари ниҳоятда кучли эди. Балки бунинг яна бир сабаби уларнинг ўтган аср бошларидаги жадидчиликнинг шиддатли тўлқинидан сузиб чиқишганидадир.\nРус адабиётида “олтин давр” деб аталадиган XIX асрни олайлик. Пушкин, Лермонтов, Толстой, Достоевский – қанча яшаганидан қатъий назар кетма-кет гуркираб ижод қилишди. Барчалари даҳо эди. Бизда ҳам худди фасллар сингари адабий авлодлар алмашиб турди. Ўрта авлоддан сўнг пайдо бўлган Одил Ёқубов, Пиримқул Қодировларни эслайлик – улар бизнинг авлод карвонбошилари эдилар. Одил аканинг “Муқаддас” қиссаси Айтматовнинг “Жамила”сидек, янги бир қўшиқдек пайдо бўлди. Бу қўшиқнинг садоси баланд эди. Унгача адабиётда бунақа асар йўқ эди. Ёки Пиримқул аканинг “Уч илдиз” романини олайлик. Асарда талабаликнинг олтин даври баробарида ҳаётий зиддиятлар дадиллик билан таҳлил этилган эдики, бу асар ҳам қўлма-қўл бўлиб кетди.\nЭллигинчи йилларнинг охири, олтмишинчи йилларнинг бошига келиб шеъриятимиз ҳам ўзгара бошлади.\nБадиий асарга нисбатан айтиладиган етук, ўртача каби баҳолар бор. Бу тўғри, албатта. Ажабо, мазкур сифатлар адибларнинг ўзларига ҳам мутлақо тааллуқлидир. Майли, уларнинг ҳаёт йўллари қанчалик зиддиятли бўлмасин, барчасига хос умумий жиҳатлар ҳам мавжуд.\nАлександр Блок бир шеърида шундай дейди: эй, шоир, эртадан кечгача қовоқхонага кириб бўккунча ичасан, сўкишасан, бўғишасан, чиқиб черковга бориб ибодат ҳам қиласан, қайтаётиб йўлнинг бир четида юмалаб қоласан. Лекин мен ачинсам-да, нафратлансам-да, барибир сенинг қавмингданман, сени шу ҳолингдаям яхши кўраман…\nМайдакашлик, тарафкашлик нафақат адабиётни, балки миллатни ҳам емиради. Чамаси қирқ йиллар бўлди, Фарғонада хизмат сафарида юрибмиз. Эрталаб турсак бир шеригимиз айюҳаннос солиб бақиряпти, Тошкентга, ҳозирги адабиёт газетамизга телефон қилиб ўшқиряпти: нега менинг номим газетада фалончидан кейин ёзилибди, ундан менинг кам жойим борми?..\nШунда ўз-ўзимга: ё фалак, шуларга ўхшашдан Худонинг ўзи асрасин, деганман. Буям бир ибрат.\nЛекин ҳаётимда жуда мард, танти устозларни ҳам кўрдим. Уларни қўмсайман. Улар аввало Шахс эдилар. Назаримда Шахс бўлиш учун инсон 70-80 га кириши шарт эмас. У 20 ёшда бўлиши ҳам мумкин. Юраги катта, олижаноб, бағри кенг инсон Шахс бўлишга ҳақли. Ойбек, Қаҳҳор, Шайхзода, Миртемирлар Шахслар эдилар. Улар қалбларига одамийликни, ранг-баранг, катта адабиётни жо қила олган эдилар.\nЯқинда ёзувчи укамиз Л.Бўрихоннинг янги романи қўлёзмасини ўқидим. Унинг қаҳрамони жуда йирик Шахс. Ўйлайманки, бундай асарлар китобхонни ҳам юксалтиради.\n– Сизни Худо юксак истеъдод билан қанчалик сийлаган бўлса, истеъдодда тенгсиз устозлар билан ҳам шунчалик сийлагандир. А.Қаҳҳор “Муножотни тинглаб” шеърингиздан тўрт мисра эпиграф олгани ва бунинг сабабини ҳам билгандаймиз. Аввало, бу кенг миқёсдаги эътироф эканини ҳам тушунамиз. Ойбек, Ғ.Ғулом, М.Шайхзода, Миртемир ҳақидаги мароқли хотираларингиздан воқиф бўлганлар бор. Назаримда, буларни бир тизма қилса, яъни қоғозга туширилса нақадар ажойиб ва қимматли китоб бўлар эди.\nАйтинг-чи, Сиз устоз ёки замондош сифатида улардан нималарни ўзингизга ибрат қилиб олган эдингиз?\n– Ўзим ҳам бу ҳақда кўп ўйлайман. Ёрқин истеъдодлар, йирик шахслар ҳақида ёзиш яхши, албатта. Лекин камина баъзан улуғ устозлар ҳаётига оид баъзи хотираларни варақлаб кўриб, негадир кўнглим тўлмайди. Масалан, А.Қаҳҳор ланж, чучмал, эзма одамларни мутлақо ёқтирмас эди. Бироқ Қаҳҳор хотирланган баъзи асарларда у узундан-узоқ нутқ ирод этади, маърузалар ўқиб юборади. Ғафур аканинг ҳам ўз феъли бор эди. Албатта, аллақачон марҳум бўлиб кетган одам ҳақидаги гапнинг тўғри эканини ҳеч ким исботлай олмайди. Шунинг учун бўлса керак, баъзилар бу ўринда ўзларидан бемалол қўшиб ҳам юбораверадилар. Биз уларни билмасак экан… Ахир тутилиб гапирганнинг ҳар бири Ойбек, ёки “бўтам” деганлар Миртемир бўлавермайди-ку. Устозлар ҳақида сўз юритганда аввало улар ҳақида ибрат бўлгулик нарсалар битиш керак, деб ўйлайман. Авваламбор, у зотларнинг мен учун ибрати меҳнатсеварлиги ва бағрикенгликларидир.\nУмуман, хотира ёзмоқчи бўлганда киши турли андишага боради: яъни, улар билан ош-қатиқ бўлган эдим, базму жамшидларда бирга эдим, мени отига мингаштириб юрар эди, деганга ўхшаш иддаолар пайдо бўлмасмикан, деб ўйлаб қоласан. Ҳолбуки, менинг Ч.Айтматов, Р.Ҳамзатов, Қ.Қулиевлар тўғрисида ҳам хотираларим кўп.\nБироқ нима десангиз денг-у, бугунги кунда хотира ёзиш ҳаддан зиёд мода тусига кирди. Адабий мардикор ёллаш ҳам одатга айланди. Уларни ўқиганда асар қаҳрамони шу қадар покизаю малаксиймо экан-у, биз уларни билмай юрган эканмиз-да, деган хаёлга борасан…\nБаъзи олимлар ҳақидаги китобларда эса у ҳақда ким илиқ гапиргани, ким билан суратга тушгани, қайси юртга сафар қилгани – ҳаммаси батафсил ёзилади. Бундай китоб балки унинг ўзига керакдир, борингки, беш-ўнта яқин қариндошига улашар. Бир шоввоз эса кимлардан дастхат олган бўлса, уларни йиғиб китобга айлантирибди. Бир қарасанг, китоб чиқариш ҳам тўйга таклифнома чиқаргандай гап бўлиб қолди. Ҳамма нарса эви билан-да…\nНавоий бобомиз ҳақидаги замондошлари хотираларини ўқисангиз, аксар “таъблари нозик эди” деган жумлага дуч келасиз. Хондамир, Бобурлар ҳам шундай деб ёзган. Бу – ҳазратнинг инжиқ феълига ишора. Бобур Навоий турмуши ҳақида ёза туриб, шоирнинг рўзғор тутмаганлигини айтади, сабаби эса бизга маълум эмас дейди. Қанчалар оқилона муносабат!\nАгар Бобур Мирзо миш-мишларни ҳам ёзиб юборганида борми, Худо кўрсатмасин, бизнинг вақтимизга келиб улар яна ҳам болалаб кетган бўлармиди? Бу ҳол асло тасаввурга сиғмайди.\nИбн Арабшоҳ соҳибқирон Амир Темур ҳақида салбий гапларни кўп ёзган. Сабаби – 12 ёшли Арабшоҳ Шомдан асир қилиб келтирилган, демак, унинг алами бўлган. Лекин тарихчи олим ўзи билмаган ҳолда ҳам Соҳибқироннинг нақадар олижаноб инсон эканини қайд қилиб ўтади. Амир Темур даҳосини тан олади.\nЁзилган хотира аҳамиятли бўлса яхши, бироқ мақтанчоқлик, гуруҳбозлик, олифтагарчиликка хизмат қилса, у балои азимга айланади.\nЎрни келди, бир гапни эслаб қолдим. Ёзувчилар уюшмасида Шевердин деган зот бўлган. Кўп акаларимизнинг қамалишига шу одам сабабчи бўлган. А.Қаҳҳор қачондир “Ҳаётдан ўтганимда тепамда Шевердин гапиришидан қўрқаман”, деган экан. Надоматлар бўлсинки, Абдулла ака вафот этганда шундай ҳол юз берди…\n– Замон шундоқ эдики, надомат, афсус, армон у ёқда турсин, севгида айрилиқ, ҳижрон ҳақидаги шеърий сатрлар ҳам таъқиб этиларди. “Нега?” деган саволни берувчи маҳкама кимларнинг ёстиғини қуритмаган эди ахир? Уларни санаб ўтсак гапимиз чўзилади, албатта. Аммо унутиш ҳам мумкин эмас-да.\nАнов куни телевизорга қараб ўтирсам, ёш бўлишига қарамай дунёнинг кўп жойларига бориб келган спортчи йигит ўзбекча талаффузда қийнала-қийнала оламда Ўзбекистондай, балки гўзалроқ жойлар ҳам бор, лекин ҳеч бир жойда биздаги меҳр йўқ, меникидай она йўқ, менинг аёлимдай гўзал йўқ, менинг уйимдагидай хотиржамлик йўқ. Шунинг учун бизнинг чўлларимиз ҳам уларнинг боғу паркидан афзал кўринади, деяпти. Самимийлиги кўзларидан сезилиб турибди.\nШунда беихтиёр қаттол замонларда ҳам Ватанни, она халқимизни алқаб битган кўплаб шеърларингиз бирин-кетин шууримга оқиб кира бошлади. Ва баногоҳ, негадир, ҳар тугул Ватанни севиш таъқиб остига олинмаган экан-ку, деб ўйладим. Аслида ҳам шундаймиди?\n– Ватанни севиш оддий гап эмас. Кимдир сўзамоллик билан артистлик қилиб севаман дейиши мумкин, биров оёғига тикан киргани ҳолда шу тиканзорлари бор Ватанини яхши кўришда давом этаверади.\nОдам боласи онанинг қорнидан ватанпарвар бўлиб туғилмайди. Ватанни севишга ҳам, иймонли бўлишга ҳам бола ўргатилади, унга шу руҳда тарбия берилади. Бола мурғаклигидан ниманинг таъсирига тушса, шу амални қила бошлайди.\nБир япон аскари русларга асир тушиб Сибир ўрмонларида яшаб юради. Япон императори асирга тушгани учун кечирмаслигини у яхши билади. Юртига қайтгани билан жазоси аниқ – ўлим. Бироқ пайт келиб япон императорининг туғилган кунида сургундагилар ўша ҳукмдорни бўралаб сўка бошлайдилар. Буни кўрган япон асири аламидан шартта пичоғини олади-ю, ўз юрагига санчади…\nДунёда шунақанги ватанпарварлигу ориятлар ҳам бор экан.\nНажмиддин Куброни эсланг. Ёши бир жойга бориб қолган авлиё зот, Чингизхоннинг сиз қалъадан чиқинг, биз жанг қиламиз деган шартига жавобан: ”Менинг ортимда элим, муридларим турибди, уларни ташлаб кетмайман!” дейди. Ва у, ўзингиз билганингиздек, юртдошлари билан бирга Чингизхонга қарши жангда қурбон бўлади. Албатта, Кубронинг жасорати ҳам асл ватанпарварликнинг айнан ўзидир. Биз эса, бундай ҳолатларни асарларимизда тасвирлаганимизда, қаҳрамонга узун монолог ўқитамиз, ватанни севиш хусусида амру маъруф қилдирамиз.\nМақсуд Шайхзода бир суҳбатда шундоқ дегани эсимда: “Шекспирнинг драмаларида одам бирданига ўлиб кетавермайди, жон бергунича ҳам кўп воқеалар юз беради. Фалончининг асарларида эса қаҳрамони тез ўлиб қолади-да… Баъзан эса ҳалок бўлган кимсанинг иягини боғлаш ўрнига бир балоларни декламация қилиб гапиришади. Китобхон шунга ишонадими?..”\n“Мен нечун севаман Ўзбекистонни?” деган шеъримда “Юртим, сени фақат бойликларинг-чун, Севган фарзанд бўлса кечирма асло!” деган мисралар бор. Таассуфки, биз азиз билган шу Ватанни фақат моддий бойлик манбаи деб қаровчилар ҳам талайгина.\nВатанни севиш таъқиб қилинганмиди, деган саволингизга келсак, менинг жавобим бундоқ: Ўзбекистонни эмас, бепоён СССРни ватан деб куйлаш наинки лозим, балки шарт эди. Ўзбекистонни ундан алоҳида куйлаш миллатчилик ва айирмачиликка кирарди. Шу боисдан Ватанни жўнгина “Юртим”, деб қўя қолардик.\n– Саксонинчи йилларнинг ўрталарига келганда – у пайт биз талаба ёхуд битирув арафасида эдик – баъзилар Сизни китобий тилда айтганда замонасозликда айблай бошлаганлари эсимга тушяпти. Лекин Сиз уларга жавоб қилмадингиз. ”Замон ўзгарди, дунё адабиёти ҳам бошқа йўсинга ўтди, адабиёт буёғига бизники”, деганларни ҳам кўрдик. Сиз эса, ўзингизнинг муҳташам шеърий кошонангизни тиклаш билан банд бўлавердингиз.\nКейинчалик замон биз ўйлагандан кўра шиддатли тус олди. Мустақил бўлдик. Мана, Улуғ Истиқлолга эришганимизга 20 йил бўлаётир. Сиз эса услубингизга содиқ қолдингиз, шеърий шаклда ҳам ўзгариш ясамадингиз.\nЯқинда юбилей қилишга тараддуд кўраётган бир шоир қулоғимга шивирлагандай қилиб айтди: “Собир, адабиётда истеъдодлар жуда кўп бўлар экан, лекин даҳо битта бўларкан!..”\n– Ёв қочса ботир кўпаяди, деган бор гап. Лекин ҳамма жойда ҳаёт мавжуд. Ҳатто ўша қамоқхоналарда ҳам.\nБетгачопарлик жасорат саналмайди. Менга ёқмади, деб тўйни бузиш марднинг иши эмас. Ўтган замонларда ўзини сиёсий тазйиққа учраганман деганларнинг баъзилари аслида киссавур, от ўғриси бўлганлар. Астағфурилло!\nҲазрат Навоий “Айтар сўзни айт, айтмас сўздан қайт”, дея ўгит берган эдилар. Рост гапни ҳам ўз ўрнида айтмоқ лозимлигини уқтирганлар.\nНавоий одоб билан салафларини эътироф этади, уларнинг изидан бораётганини таъкидлайди, сўнг эса шоирнинг ўзи салафларидан ҳам ўтказиб ёзиб қўя қолади…\n– Адабиётда истеъдодлар доим ҳам бўлган. Навоий ҳазратлари ўз муҳитидаги юзлаб шоирлар ҳақида маълумот беради. Давр ҳукми шекилли, биз уларнинг камгинасини биламиз.\nШўро даврида адабиёт борасида катта танловлар бўлганини эслаш қийин. Мустақилликдан сўнг бизда айниқса ёшлар учун жуда кўп танлов, мукофотлар жорий этилди. 25 ёшгача бўлган қизлар учун Зулфия номидаги Давлат мукофоти таъсис этилганига анча йил бўлди. Ёзувчилар уюшмаси ҳузуридаги “Ижод” жамоат фондининг ташкил этилиши эса давлат раҳбари И.Каримовнинг тағин адабиёт аҳли, жумладан, ёшларга кўрсатган алоҳида марҳамати бўлди. Ҳозир бир қатор ёшларнинг китоблари давлат ҳомийлигида кўп минг нусхада чоп этилиб, барча ўқув даргоҳларига етказиб берилди.\nАбдулла ака, бу ёшлардан Сиз нималар кутасиз? Улар ичида айрича истеъдод соҳибларини кўряпсизми?\n– Ёшларга эътибор жуда улуғ иш. Бу эътибор муҳтарам Юртбошимизнинг “Фарзандларимиз биздан кўра кучли, билимли, доно ва албатта бахтли бўлишлари шарт!” деган даъватининг давомидир. Ёш ижодкорлар орасида истеъдодлилари кўп. Келгусида уларнинг ўнтасидан бири ёки юзтасидан ўнтаси яхши ижодкор бўлиб чиқиши, шубҳасиз! Ахир юзта ниҳол ўтқазсанг, ҳеч бўлмаса, учдан бири кўкариб дарахт бўлар-ку.\nЎтган асрнинг эллигинчи йилларида ялпи адабий савия жуда паст эди. Бугунги ёшларнинг савияси эса анча баланд. Уларнинг яна ҳам юксалишларини, мумтоз адабиётимизнинг маъно ва мазмунини, маҳоратини янада пухтароқ ўзлаштиришларини хоҳлаймиз.\nАдабиётда мавзу чекланмаган. Хоҳлаган мавзуда қаловини топиб ёзолсанг зўр асар вужудга келиши мумкин. Бировларга тақлид қилиш асло шарт эмас.\nИстеъдодларни юзага чиқариш учун ҳар томонлама шарт-шароитлар муҳайё қилинди. Ёшлар бу имкониятдан унумли фойдалана билишлари зарур. Бизга дунё тилларини ўрганиш, ўзлаштириш насиб қилмади. Қани энди фарзандларимиз орасидан нафақат моҳир тилмочлар, балки зукко адабий таржимонлар ҳам чиқсаю асарларимизни дунёга кўз-кўз қилолса.\nБу йил мустақиллигимизнинг йигирма йиллигини нишонлаймиз. Адабиёт остонасида турган йигит-қизлар ҳам қарийб мустақиллигимизнинг тенгқурларидир. Биз бу навқирон авлоддан кўп нарса кутишга ҳақлимиз.\nМуҳтарам Президентимиз «Мамлакатимизда демократик ислоҳотларни янада чуқурлашдириш ва фуқаролик жамиятини шакллантириш концепцияси» рисолаларида Ўзбекистонимизни юқори даражада тараққий этган давлатлар қаторига қўшиш принципларини аниқ белгилаб бердилар. Мамлакатимиз ўшандай даражага етишишида ёшлар байроқдор бўладилар, албатта.\n– Эътибор берганмисиз, бизда библиография, мемуар ёзиш йўлга қўйилмаган. Бир-биримизни қисқа эътироф этишга ўрганиб қолдик. Саид Аҳмад домланинг Ғ.Ғулом, А.Қаҳҳор ҳақидаги эсдаликлари ғоят қадрли. Чунки улар жуда жонли тилда ёзилган ва табиийки, улуғ адибларимизнинг ҳаётда оддий инсон бўлганликларини, айни пайтда хос фазилатларини ҳам ёрқин англатади.\nДемоқчи бўлганим: фурсати билан Сиз ҳам устозларингиз ёки сизга замондош бўлган тарихий шахслар ҳақида ёзсангиз, жуда мароқли китоб (ёки китоблар) бўлар эди. Ўрни билан айтай, Сиз ҳақингизда мемуар ёзмоқчи бўлиб юрганлар бор. Борлари, китоб ҳолида чиққанлари эса чала-ярим, узуқ-юлуқ тасаввур беради.\n– Бировни яхши кўриш учун уни яхши билиш керак. Бировни ёмон кўриш учун эса ундан ҳам кўпроқ билиш лозим. Бир ижодкорни баҳолаш учун унинг айрим сатрларини талқин қилиш билан чегараланмаслик керак.\nУмуман билмай баҳолаш ёмон иллат. Баъзи олимларимиз эса аннотация, тақриз, эътирофдан иборат акс-садоларни катта илм деб ҳисоблашади. Баъзан ўзим ҳақимда ёзилган айрим нарсаларни ўқиганда ҳам ҳайрон қоламан.\n– Гарчанд одатий бўлса-да, бу саволни четлаб ўтолмас эканмиз: нималар ёзиш билан машғулсиз?\n– Бир тўртлигим бор:\nЁ фалак, ижодинг бунча мукаммал!\nБундан буён ҳам каттами, кичикми асар ёзар эканман, инсон қалбининг мураккаблигини тасвирлашга ҳаракат қиламан. Бу мураккаблик эса ниҳоятда теран, унинг туби кўринмайди.\nСобир ЎНАР суҳбатлашди.\n← Аввалги Аввалги Алишер Отабоев. Осмондаги ой ва ердаги чақа\nКейинги → Кейинги: Турсун Али. Адабиёт – инсон қалбига йўл (2011)


Данияда хайвонларни кошер ва ҳалол сўйиш таъқиқланди\nДанияда, электр токи билан хушсизлантириб (гангитиб) туриб сўйишни таъқиқловчи янги қонун кучга кирди. Амалга оширилаётган янгилик ҳақида қишлоқ хўжалиги ва озиқ-овқат саноати вазири Дан Йоргенсен хабар бера туриб, хайвонларнинг қийноқдан озод қилиш диний урф-одатлардан муҳимроқ деб таъкидлади. Шу билан бирга амалдор яҳудий ва мусулмон конфессияларининг анъаналарига биноан хайвонларни суйишга бўлган талаб мавжудлиги ҳақидаги ҳақиқатни тан олди. Бироқ, қонун ишлаши учун барча имкониятлар ишга солинишини ишонтириб айтди.\nБу янгилик Даниянинг яҳудий жамияти ва 53 та мусулмон жамоаларини ўз ичига олган “Danish Halal” ташкилотларининг норозилигига сабаб бўлди. Бу ташкилотларнинг вакиллари, “шхитта” ва “ҳалол” - яҳудий ва мусулмонларнинг диний қонунларига биноан хайвонларни суйишга бўлган таъқиқ, эътиқод эркинлигига нисбатан суиқасд деб қабул қилмоқдалар. Аммо Дания ҳукумати, ҳайвонлар ҳуқуқини ҳимоя қилувчи қонунга биноан амал қилаётганини таъкидламоқда, яъни Данияда истиқомат қилувчи яҳудий ва мусулмонлар, уларнинг диний анъаналарига биноан тайёрланган, импорт маҳсулотларнигина харид қилишлари мумкинлигини англатади. “Озодлик” радиосининг Скандинавиядаги муҳбири Сергей Жаняннинг хабар қилишича, хушсизлантирмасдан (гангитмасдан) туриб ҳайвонни маросимий сўйишни тақиқловчи шунга ўхшаш қонун Швеция ва Норвегия ҳукумати томонидан қабул қилинган.


Франция шокда! Тедди Ринер енгилди, Болтабоев эса финалда! – Ўзбекистон миллий олимпия қўмитаси\nФранция пойтахти Париж шаҳрида дзюдо ўйича Катта дубулға туркумига кирувчи мусобақа ўз якунига етиб бормоқда. Айни пайтда кечки дастурда медаллар учун кураш олиб борувчи вакилларимиз номи маълум бўлди.\nБугун -81 килограмм вазн тоифасидаги баҳслар терма жамоамиз учун омадли ўтмоқда. Бу вазнда Шарофиддин Болтабоев финал йўлланмасини қўлга киритди. Ҳамюртимиз финал йўлида амалдаги жаҳон чемпиони ва рейтинг етакчиси исроиллик Саги Мукини, япониялик Сотаро Фуживарани мағлуб этишни уддалади. Шарофиддиннинг финалдаги рақиби бельгиялик ёшлар ўртасидаги жаҳон чемпиони Маттиас Кассе бўлади.\nКамолиддин Расулов эса чорак финалдаги мағлубиятдан сўнг ўтиш босқичидаги ғалаба эвазига бронза медали учун курашиш имкониятига эга бўлди. Расулов ярим финалда Болтабоевга енгилган Фуживарага қарши татамига чиқади.\nЯна бир аҳамиятли жиҳати франциялик афсонавий дзюдочи Тедди Ринернинг сал кам 10 йил давом этган 154 беллашувдан иборат ғалабали сериясига якун ясалди. Япониялик Кокоро Кагеура Ринерни мағлуб этган тўртинчи дзюдочига айланди. Эслатиб ўтамиз, Тедди Ринер (+100 кг) фаолияти давомида бунгача ҳамюртимиз Абдулло Тангриев ва яна 2 япон дзюдочисига мағлуб бўлган.\nАфсуски, бугун татамига чиққан бошқа вакилларимиз медаллар учун курашни эрта тарк этишди.


31-08-2016 | 15:21\nZAMIN.UZ / Спорт / 31 Август 2016 года483\nЎзбекистон миллий терма жамоаси ярим ҳимоячиси Сервер Жепаров ЖЧ-2018 саралаши сўнгги босқичида Сурияга қарши кечадиган ўйин ҳақида фикр билдирди.- Эртага бизни жуда масъулиятли ўйин кутиб турибди. Саралашни қандай бошласак, шундай давом эттирамиз. Шу сабабли эртага имкон қадар яхши натижага эришиш учун бор кучимиз билан ҳаракат қиламиз. Биз ғалаба учун майдонга тушамиз.Сурия терма жамоасининг ҳужум чизиғи анча кучли. Улар ҳужумни жуда тез ривожлантирадилар. Биз йиғин бошланганидан буён, мана 4-5 кундирки уларни ўрганмоқдамиз. Бу жамоа биздан ҳеч қанақасига кучли эмас ва уни мағлубиятга учрата оламиз, - дейди Сервер Жепаров.Манба: www.fut.uz


Кўча юзини ифлослантираётган сутчилар фаолияти танқид остига олинди - Darakchi\nЖАМИЯТ 23.05.2016, 12:31\nТеглар: Долзарб мавзу, Бозор, Тошкент\nҚўйлиқ буюм бозори ёнида Тошкентнинг айрим чекка туманларидан келиб, сут ва сут маҳсулотлари савдоси йўлга қўйилгани ҳеч кимга сир эмас.\nМазкур ҳолатдан олинган суратни Фейсбук фойдаланувчиларидан бири ўзининг саҳифасига жойлаб, уларнинг ушбу ҳудудни ифлослантиришидан шикоят қилди.\nДарҳақиқат, ушбу суратда йўл чеккасида савдо билан шуғулланиб, аввало шаҳар кўркига зиён етказаётган, иккинчидан йўл ҳаракатига ҳалал бераётган ҳолатни гувоҳи бўлиш мумкин. Бас, уларнинг маҳсулотларига ҳақиқаттан талаб бор экан, эҳтимол улар учун ичкарироқдан алоҳида жой қилиб берган мақсадга мувофиқ бўлармиди...\nУшбу ҳолат юзасидан мутасадди ташкилотлар томонидан тегишли чоралар кўрилишига умид қилиб қоламиз.\nАРНАВ ТОШКЕНТ ҲАҚИДАГИ ТААСУРОТЛАРИ БИЛАН БЎЛИШДИ (ФОТО)https://t.co/2J7jsu5tfV pic.twitter.com/zT0FEgwLi9


17 январ 2019, Тошкент вақти: 20:12\nФарғона вилояти прокуратураси Марғилон шаҳридаги 1-сонли Меҳрибонлик уйида ҳукумат ва халқаро ташкилотлар тарафидан ажратилган хайр-эҳсон пуллари талон-тарож қилингани бўйича терговни якунлаб, иш судга оширилганини билдирди. Терговчилар болалар уйида тарбияланувчилар жинсий ва жисмоний эксплуатация қилингани иддаоларини ҳам ўрганиб чиққан, лекин жўяли исбот-далил бўлмагани ва жабрланувчилардан бу борада шикоят тушмагани сабаб бу иш бўйича тергов тўхтатилганини билдиришди.\nФарғона вилояти ҳуқуқ-тартибот идораларида ишловчи мулозимнинг Озодликка айтишича, 1-сонли Меҳрибонлик уйидаги талончиликлар бўйича прокуратура тергов ишини якунлаб, судга оширган:\n- У ерда ҳукумат ва халқаро ташкилотлар тарафидан ажратилган хайр-эҳсон пуллари талон-тарож қилинган. Ҳозир прокуратура бу бўйича терговни якунланиб, Меҳрибонлик уйи собиқ раҳбари ва бир қанча ходимига нисбатан Жиноят кодексининг 167-моддаси, (Давлат мулкини талон-тарож қилиш) ва 205-моддаси (Мансаб ваколатини суиистеъмол қилиш) бўйича жиноят иши очган. Яқин кунларда бу иш судда кўрилиши кутиляпти, - деди мулозим.\nБундан ташқари терговчилар Меҳрибонлик уйида вояга етмаган қизлар фоҳишаликка жалб этилгани ва улардан жинсий хизмат кўрсатишда фойдаланилгани ҳақидаги даъволарни ҳам ўрганиб чиққан.\nЛекин, етарли далил-исбот йўқлиги ва жабрланувчилардан бу борада шикоят тушмагани сабаб текширув тўхтаган.\n- Бу бўйича тарбияланувчилардан шикоят бўлмагани учун жиноят иши очилмади. Притон очишгани ҳақида ҳам гап-сўзлар бўлди. Лекин, иш асосан талончиликлар бўйича очилган ва Меҳрибонлик уйи раҳбарлари шу талончилик бўйича жавобгарликка тортиляпти, - деди Фарғона ҳуқуқ-тартибот идораларида ишловчи мулозим.\nОзодлик ўтган ой Марғилондаги 1-сонли Меҳрибонлик уйининг собиқ раҳбари Камолиддин Орипов ҳамда қаровули қамоққа олингани, Ориповнинг икки муовини, бош ҳисобчи ва ўнга яқин тарбиячи ишдан олиниб, улар устидан жиноят иши очилгани ҳақда хабар берган эди.\nОзодлик Марғилондаги Меҳрибонлик уйидаги вазият юзасидан шаҳар Халқ таълими бўлими раҳбари Гулноза Қаюмовадан кун бўйи изоҳ олишга уринди.\nЛекин, Қаюмова мажлисда эканини айтди, кейин телефонни кўтармади.\nҲозир Меҳрибонлик уйига янги раҳбар тайинланган, янги тарбиячилар ишга олинган.\n- Ҳозир болалар уйидаги вазиятни тўлиқ назоратимизга олганмиз, - деди Марғилон шаҳар Халқ таълими бўлими ходимларидан бири.\nЎзбекистон таълим-тарбия масканларида қонунбузарликлар илк бор фош этилаётгани йўқ.\nЎтган йилнинг феврал ойида Сурхондарёнинг Денов, Ангор ва Термиз шаҳарларидаги болалар боғчаларида тунги пайтларда қўшмачилик ва фоҳишахона сақлаш фаолияти юритганлик ҳолатлари акс этган висдеотасвирларни Озодлик эълон қилган эди.


Питер Хюистра: "Ўйин услубимиз янада яхшироқ бўлади"\n17 январь, 2021, 10:05\nПитер Хюистра ўзининг тайинланиши, таркиб, йиғин ва жамоа ишқибозлари хусусида фикрларини билдирди.\nБу ерда ўтказган давримда кўплаб мухлислар билан танишдим, улар билан яхши муносабатдаман. Умид қиламанки, келаётган мавсумда ҳам улар билан алоқаларимиз яхши бўлади. Биз улардан қўллаб-қувватлаш оламиз. Бу жуда муҳим. Футбол клуби ҳам аслида ишқибозлар дегани. Биргаликда ажойиб мавсум ўтказамиз деб умид қиламан", дейди "шерлар" матбуот хизматига берган интервьюсида.


"Перевал"ни тўсиш кимга керак бўлиб қолди? » Ўзбекистон янгиликлари – Zamin.uz\n"Перевал"ни тўсиш кимга керак бўлиб қолди?\n05 ноябрь 2019, 19:03\nБугун жойларда содир бўлаётган воқеа-ҳодисаларни тезкор маълум қилиш ва муносабат билдиришда блогерлар фаол. Хусусан, телеграм каналида Республикамиз вилоятлари бўйлаб қўйилган “пост”лар юзасидан муносабат билдирилди:\n“Айтамиз ҳам, қайтамиз ҳам қабилида иш тутиш... Президент топшириғи билан республика бўйича ўнлаб кераксиз постлар олиб ташланганида ҳаммамиз қувонгандик. Қолганларида ҳам паспорт текширувидек даҳмазаларга чек қўйилди.\nБундай асаббузарликлар, айниқса, водийликларни зада қилиб юборганди ўзиям. Худо кўрсатмасин, паспортингиз уйда қолиб кетса борми, таксидан туширилардингиз-у, ортга қайтариб юборилардингиз. Бунга ўзим кўп гувоҳ бўлганман.\nАммо уч йил ўтар-ўтмас яна эски ҳаммом, эски тос. Яқинда водийга бориб келдим, перевалдаги пост яна "строгий"лашибди. Унинг олдида машиналарнинг «пробкаси» пайдо бўлибди.\nЭнди илгаригидек йўловчиларни эмас, ҳайдовчиларни текширишяпти...\nҚизиқ! Олдин йўловчиларни текширишарди. Ҳайдовчидан кимсан, нимасан, ҳужжатинг борми, деб деярли сўрашмасди. Энди эса йўловчилар билан ишлари йўқ. Али Хўжа, Хўжа Али-ку!\nДавлат раҳбарига "хўп бўлади" дейишса-да, постдагиларнинг билгани билган экан-да...” — дея изоҳ сўралмоқда.\nЯнгиликлар » Жамият » "Перевал"ни тўсиш кимга керак бўлиб қолди?\n23:06 "Суперполиция": ўзбек милицияси қулай ва кўркам формага ўтиши кутилмоқда\n15:46 Бутун дунё бўйлаб мобил операторлар 2G тармоқларини ўчирмоқда


«Омикрон» одамлардан уй ҳайвонларига юқиши маълум бўлди – Bugun.uz\nЖаҳон - 22:17 · 16.04.2022\n«Омикрон» одамлардан уй ҳайвонларига юқиши маълум бўлди\nИспаниялик ветеринар шифокорлар «омикрон» штами уй мушуклари ва итларга эгаларидан юқишини аниқлади. Бу ҳақда «Москва24» хабар берди.\nКелтирилишича, вируснинг бу тури бошқа штамларга қараганда кўпроқ ҳайвонларга юқади. «Кузатишларимиз шуни кўрсатдики, ковиднинг янги штамлари одамлардан ҳайвонларга юқиши мумкин. Бу яна бир бор ҳайвонларда COVID-19 тарқалишини назорат қилиш зарурлигини таъкидлайди», дейди тадқиқотчилар.\nСўнгги икки йил ичида ветеринария шифокорлари ва биологлар SARS-CoV-2 вируси ёки шунга ўхшаш патогенлар ёввойи ҳамда уй ҳайвонлари популяциясига қандай юққанига оид кўплаб мисолларни аниқлаган. Хусусан, АҚШ олимлари SARS-CoV-2 шер, йўлбарс, ит ва бошқа кўплаб ҳайвонларга юқишини топган.\nТадқиқот доирасида олимлар 2021 йил декабрь ўрталаридан 2022 йил март ойи охиригача эгалари коронавирусга чалинган 30 та мушук, 50 та ит ҳамда битта қуёндан балғам намуналарини олган. Намуналар ПЗР тестлари ва геномик секвенсия тизимлари ёрдамида ўрганилган.\nУй ҳайвонларининг тахминан 10 фоизининг танасида «омикрон» излари топилган. Ҳайвонларда касаллик симптомсиз кечган. Олимларнинг фикрича, «омикрон» геномидаги кўп сонли мутациялар пайдо бўлиши вируснинг уй ҳайвонлари ҳужайраларига кириб бориш қобилиятини ёмонлаштирган. Шу билан бирга, тадқиқотчилар штамм одамдан ҳайвонларга юқиш қобилиятини йўқотмаганини таъкидлаган.\nАввалроқ коронавирус илонлардан тарқалган бўлиши мумкинлиги аниқланганди. Шунингдек, ковиддан кейин қандай тиббий таҳлиллар топшириш хавфли экани айтилган.


ОРГАНИЗМ УЧУН ТЕМИР МОДДАСИНИ АХАМИЯТИ.\nОрганизмга темир озиқ-овқат билан тушиб, асосан ингичка ичакда сўрилади. Одам организми бир суткада 2-2,5 мг темирни ўзлаштириши мумкин. Бунда хайвон махсулотлари таркибидаги темир ўсимликлар таркибидагига қараганда тезроқ сўрилади. Мевалар таркибидаги темирнинг бор йўғи 3 фоизи сўрилганда гўштдаги темирнинг 18-22 фоизи ўзлаштирилади.\nХулоса: мева-чевадан кўра хайвон гўшти қонни тез кўтаради!\nТемиртанқис камқонликда темирнинг ўзлаштирилиши кучаяди. Бу организмнинг химоя реакцияси хисобланади. Темирнинг сўрилишига кальций халақит бериши мумкин. Хулоса: темиртанқис камқонлиги бор одамларга сут махсулотларини камроқ истеъмол қилиш тавсия этилади!\nГемоглобин парчаланганда темирнинг кўп қисми организмда қолиб, қон яратишда яна қайта иштирок этади. Қолган қисми эса ахлат ва сийдик билан, тери ва шиллиқ қаватларининг кепакланиши натижасида чиқиб кетади. Маълумотларга қараганда эркаклар суткасига 1 мг темир йўқотадилар. Аёллар эса шунча темирни хайздан, хомиладорликдан ва эмизишдан бошқа пайтларда йўқотади. Темир танқис анемия туғиш (фертил) ёшдаги аёлларда кўп учрайди.\nОрганизмда темир моддаси қуйидаги вазифаларни бажаради:\n• Кислород алмашинувини яъни тўқималар нафас олишини таъминлайди.\n• Асаб толалари ва танани ўсишида иштирок этади;\n• Нерв импульслари хосил бўлишида ва уларни узатилишида иштирок этади;\n• Қалқонсимон без фаолиятини бошқаради;\n• Бош мияни нормал ишлашини таъминлайди;\n• Иммунитетни ушлаб туради.\nТемир қайси махсулотларда кўп учрайди.\nТемир запасларини энг кўп тўлдирувчи махсулот бу хайвонлар жигари ва гўшти хисобланади. Камроқ қўй буйрагида бор. Ўсимликларда темир моддасини кўп тутиш бўйича қуйидагича тартиб келтирилади: карам, наъматак, буғдой, манний ёрмаси, гречка, сули ёрмаси, ўрик қоқиси, узум, ёнғоқ, ошқовоқ данаги, олма, кўкатлар, нок, шафтоли, хурмо, анор, картошка, цитрус мевалар, сут махсулотлари.\nТемир моддасини организмда яхши ўзлаштирилиши учун хайвон гўштини ўсимлик табиатли, айниқса С ва В12 витамини тутувчи махсулотлар билан қўшиб истеъмол қилиш керак. Шунингдек қахрабо кислотаси, сорбит ва фруктоза хам темирни сингишини яхшилайди. Сўя оқсили эса аксинча темир сўрилишини тормозлайди.\nТемир моддасини қабул қилиш нормалари: Эркаклар: 10 мг, Аёллар: 18 мг, Қариялар: 10 мг\nОрганизмда темир танқислиги белгилари:\nТез чаршаш ва бўшашиш, Бош оғриши, Депрессия ёки ортиқча қўзғалувчанлик, Юрак оғриғи ва юрак уриши сонини бузилиши, Юзаки нафас олиш, Иштаха ва таъм билишни бузилиши, Инфекциялар тез чалинувчанлик, Оғиз қуриши\nОрганизмда темир ортиқчалиги белгилари:\nБош айланиши, Иштахасизлик, Қусиш, Қон босими тушиши, Буйраклар шамоллаши, Ич кетиши.\nСентябр 02, 2017 1981 1 Рукн ГЕМАТОЛОГИЯ


Хушхабар: Наманганда ҳам тўрт нафар бемор коронавирусдан бутунлай соғайди - Darakchi\nХушхабар: Наманганда ҳам тўрт нафар бемор коронавирусдан бутунлай соғайди\nСАЛОМАТЛИК 10.04.2020, 15:51\nМамлакатимизнинг барча ҳудудларида бўлгани каби, Наманган вилоятида ҳам коронавирус инфекциясига қарши изчил кураш олиб бориляпти. Фидойи ва ватанпарвар шифокорларимиз уларни дарддан халос қилиш учун туну кун фаолият кўрсатишмоқда.\nСоғлиқни сақлаш вазирлиги маълумотига кўра, бугун вилоятдаги тўрт нафар коронавирусни юқтирган фуқаро бутунлай соғайиб, реабилитацияга олиниш бахтига муяссар бўлди.\nЭслатиб ўтамиз, ҳозирда Ўзбекистонда коронавирус инфекциясига чалинган беморларнинг 42 нафари ушбу касалликдан тўлиқ фориғ бўлишди.\n2020 йил 26 сентябрь соат 17:00 ҳолатига кўра, Ўзбекистонда коронавирус инфекцияси қайд этилганлар сони 54 819 (+159) нафарни ташкил этмоқда. Янги касалланиш ҳолатларининг 149 нафари Тошкент...\nШу йилнинг 25 сентябрь куни юртимизда 496 ҳолатда касаллик қайд этилди. Шу билан бирга, 3 нафар коронавирусга чалинган бемор вафот этиб, жами кўрсаткич 450 нафарга етди.Эътиборли...


31.01.2019 10:42 0 4356\nСиёсий фанлар соҳасида кадрларни тайёрлаш, фундаментал ва амалий тадқиқотлар самарадорлигини ошириш чора-тадбирлари тўғрисидаги Президент қарори қабул қилинди. Бу ҳақда Адлия вазирлигининг «Ҳуқуқий ахборот» каналида хабар берилди.\nҚарор билан Жаҳон иқтисодиёти ва дипломатия университетида сиёсатшунослик йўналиши бўйича 2019-2020 ўқув йили учун қабул квоталари қуйидагича белгиланди:\n-«Сиёсатшунослик» бакалавриат йўналиши бўйича 20 та (5 та грант);\n-«Амалий сиёсатшунослик» магистратура йўналиши бўйича 10 та (2 та грант);\n-«Сиёсий фанлар» таянч докторантура йўналиши учун 4 та, докторантурада 2 та.\nҚарорга мувофиқ университетда «Сиёсатшунослик» кафедраси тузилди.\nЖаҳон иқтисодиёти ва дипломатия университети сиёсатшунослик\nТаълим 01/07, 08:42\nТаълим 30/06, 15:44


Бош прокуратура беш ойда содир этилган жиноятларнинг 97 фоизи фош этилганини иддао қилди\n22 январ 2021, Тошкент вақти: 06:06\nБош прокуратуранинг билдиришича, беш ой мобайнида жиноятлар сони ўтган йилниниг шу даврига солиштирганда учдан бирга қисқарган.\n2018 йилнинг январь-май ойлари оралиғида 17484та жиноят содир этилган бўлса, жорий йилда бу кўрсаткич 12171тани ташкил қилди. Бош прокуратуранинг билдиришича, бу жиноятларнинг 97 фоизи фош этилган.\nАйни пайтда айрим жиноят турлари сони кўпайгани ҳам қайд этилган. Масалан, 2019 йилнинг январида қонунчиликка валюта ноқонуний айланмасига оид жиноятларга жазо чоралари кучайтирилганига қарамай, бу каби жиноятлар сони 1,5 баробарга кўпайган.\n2018 йилнинг январь-майида валюта ноқонуний айланмаси учун 187 одам қўлга олинган бўлса, 2019 йилда 312 ҳолат рўйхатга олинди. Ноқонуний валютачилардан 2 миллион доллар мусодара қилинди.\nЖорий йилнинг беш ойи мобайнида Ўзбекистонга хориж давлатларидан қидирувда бўлган 130 нафар шахс қайтарилди.


10:33 / 01.01.2017\n2017 йилнинг биринчи кунига ўтар кечаси Истанбулдаги тунги клубга қуролли ҳужум уюштирган террорчи махсус хизмат ходимлари томонидан отиб ўлдирилган. Бу ҳақда Туркия ҳукуматидаги манбага асосланган ҳолда Guardian газетаси хабар ёзган.\nВоқеа жойидаги нашр мухбири полициячилар клуб жойлашган ҳудуддаги хавфсизликни назоратга олишганини айтган.\nШаҳардаги Reina клубига Янги йил байрами нишонланаётган вақтда ҳужум уюштирилган. Хабарларга кўра, ҳужум Санта-Клаус кийимидаги террорчи томонидан уюштирилган. У Калашников автоматидан чор атрофга ўт сочган.\nШаҳар губернатори Васип Шаҳин ҳужум оқибатида 35 киши ҳалок бўлгани ва 40 киши жароҳатлангани ҳақида айтган.\nReina клуби Бешиктош туманида, Туркиянинг Осиё қитъасидаги қисмини Европадаги қисм билан боғлаб турувчи Босфор бўғози устидан ўтган кўприк яқинида жойлашган.\nТуркия футболида можаро - президент Эрдўғаннинг аралашуви ҳам фойда бермади\n11:30 / 04.05.2018\n«Фенербаҳче» — «Бешиктош» учрашуви меҳмонлар мураббийининг боши ёрилгач тўхтатилди\n09:19 / 20.04.2018


Ҳуқуқ ҳимоячилари Азимжон Асқаров иши бўйича Европа Иттифоқига мурожаат қилди\nҲуқуқни ҳимоя қилувчи Human Rights Watch ташкилоти Европа Иттифоқига мурожаат қилиб, Азимжон Асқаровни озод қилиш масаласида Қирғизистон ҳукуматига мурожаат қилишни илтимос қилди.\nЖамоавий мактуб 10 декабрь куни бўлиб ўтадиган “Европа Иттифоқи-Қирғизистон” конференцияси арафасида эълон қилинди. Мактубда таъкидланишича, қирғизистонлик ҳуқуқ ҳимоячиси 2010 йилдан бери қонунга зид равишда қамоқда ушлаб турилибди. Шунингдек, БМТнинг инсон ҳуқуқлари бўйича Қўмитасининг Асқаровни озод қилиш борасидаги 2016 йилги талабига қарамай, у ҳамон қамоқда сақланмаётгани таъкидланади.\nЭслатиб ўтамиз, Азимжон Асқаров Жалолобод вилоятининг Бозорқўрғон туманида истиқомат қилган ва ҳуқуқни ҳимоя қилиш фаолияти билан шуғулланган. 2010 йил июнь ҳодисаларидан кейин у тартибсизликларни уюштиришда ва милиция ходимини ўлдиришда иштирок этганлик гумони билан ҳибсга олинди. Барча суд инстанциялари қарорига биноан у умрбод озодликдан маҳрум қилинди.\n2016 йилапрелида БМТнинг инсон ҳуқуқлари бўйича Қўмитаси Қирғизистонга мурожаат қилиб, ҳуқуқ ҳимоячисининг ишини қайта кўриб чиқишга чақирган эди. Қўмита ўз қарорини Азимжон Асқаров қонунга зид равишда ушлангани, унга нисбатан қийноқлар қўлланилгани ва у оғир шароитларда ушлаб турилгани билан изоҳлаган эди.\nКейинчалик жиноий иш Чуй вилоят судида қайта кўриб чиқилди, ҳамда 2017 йил 24 январда чиқарилган қарор бўйича унинг умрбод қамоққа ҳукм қилинганини кучда қолдирди. Бироқ, бир қатор халқаро ташкилотлар ҳуқуқ ҳимоячиси қонунга зид равишда қамоқда ушлаб турилганини айтиб келади.


ЎХҲ Истанбулда пикет ўтказди (Video) « O'zbekiston ERK Demokratik Partiyasi\nЎХҲ Истанбулда пикет ўтказди (Video)\n1 сентябрь куни Ўзбекистон Халқ Ҳаракати Истанбулда, Ўзбекистон Консуллиги биноси олдида мамлакат Мустақиллигининг йигирма бир йиллиги муносабати билан пикет ўтказди.\n01 September 2012 - 12:14\n1 сентябрь куни Ўзбекистон Халқ Ҳаракати Истанбулда, Ўзбекистон Консуллиги биноси олдида мамлакат Мустақиллигининг йигирма бир йиллиги муносабати билан пикет ўтказди. Пикетда ЎХҲ аъзолари ва Туркиядаги жамоатчилик вакиллари қатнашди.\nПикетда ЎХҲ Муассислар Мажлиси аъзоси ва мувофиқлаштирувчиси Намоз Нормўмин ва “Ўзбеклар бирлиги” жамиятининг Раиси Адем Чевик йиғилганларга қисқа мурожаат қилдилар. Улар Ўзбекистон мустақилликка эришганига 21 бўлганига қарамай, ижтимоий ҳаётнинг барча соҳаларида совет бюрократик тизимининг меросидан қутула олмагани, ҳозирда бу меросни диктатор Ислом Каримов давом эттираётганини таъкидладилар.\nЎзбекистоннинг замонавий ва ривожланган давлат бўлишининг шарти – диктатуранинг тугатилиб, унинг ўрнига Эркинлик, Ҳуқуқ ва Адолатга асосланган Фуқаровий жамият қуриш эканлигини айтиб ўтдилар. Шунингдек, пикетда Туркия ҳукуматидан бу ерда яшаётган Ўзбекистонлик муҳожирларни Каримов режимга қайтариб бермаслик талаб қилинди.\n1 сентябрь 2012 йил


Ражаб ойи олдидан…\nМанзилингиз:Муслимаат»Илм ва амал»Шайх Бутий ўгитлари»Ражаб ойи олдидан…\nBy Muslimaat on\t Mart 18, 2018 Шайх Бутий ўгитлари\nТез орада янги ой кўриниб, ражаб ойи кириб келади.\nРажаб ойи муҳаррам ойлар қаторига киради. Аллоҳ субҳанаҳу ва таоло Ўзининг бир нечта ояти карималарида ушбу ойда уруш қилиш ҳаром эканини зикр қилган. Гарчи бу уруш хақ учун бўлса ҳам, уни ушбу ойларда бошлашдан қайтарган. Лекин бирор киши ноҳақ ўлдирилаётган бўлса, уни ҳимоя қилишга рухсат берилган.\n«Аллоҳнинг наздида ойларнинг сони Аллоҳнинг ҳузурида осмонлару ерни яратган куни ўн икки ой қилиб белгиланган. Улардан тўрттаси (уруш қилиш) ҳаром(ойлар)дир. Мана шу тўғри диндир. У(ой)ларда ўзингизга зулм қилманг» (Тавба сураси, 36-оят).\nЯъни бирор киши ўз биродари билан урушмасин. Чунки биродари билан урушиш ўзига қарши урушиш билан баробар бўлиб, ўзига зулм қилиш демакдир.\nЯна Аллоҳ таоло айтади:\n«Сендан ҳаром ойда уруш қилиш ҳақида сўрайдилар. «Унда уруш қилиш катта гуноҳ», деб айт» (Бақара сураси, 217-оят).\nДемак, бу ойда уруш бошлаш катта гуноҳларнинг энг катталаридандир.\n«Эй иймон келтирганлар! Аллоҳнинг дини шиорларини, ҳаром ойни ўзингизга ҳалол ҳисобламанг» (Моида сураси, 2-оят).\nБу каби оятлар жуда кўп.\nМен бу масалада адашган дўстларга азбаройи раҳмим келганидан айтаман:\nСизлар оғир аҳволга тушиб қолгансиз, лекин қулай фурсат ҳар доим ҳам топилавермайди. Эртами-индин янги ой кўриниб, ражаб ойи кириб келади. Бу ойга нисбатан сиз қандай муносабатдасиз? Аллоҳ азза ва жаллага қаршилик кўрсатмоқчимисиз? Аллоҳ азза ва жалланинг буйруқларига беэътибормисиз? Ушбу илоҳий огоҳлантиришни оёқости қиласизми? Нима учун бу йўлда ақл юритмасдан иш қиляпсиз? Бу ишдан сизга бирор наф борми?\nЭй дўстим, бу йўлингиздан қайтинг! Ушбу муборак ой бошланиши билан тўғриланиб, Аллоҳ билан «ярашиб» олинг. Агар ризқ учун тортишаётган бўлсангиз, ризқни Аллоҳдан сўранг.\nБу каби ҳаром йўл билан тирикчилик қилишни тарк этсангиз, Аллоҳ Ўзи ёрдам бериб, сизни ризқлантириб, тўйдиришига мен кафолат бераман. Агар роҳатни истаётган бўлсангиз, Аллоҳ таолонинг Ўзи сизни икки дунё бахт-саодатига эриштирувчи ҳалол роҳат билан сийлайди. Ҳа, шундай!\nАммо уруш қилиш ҳаром қилинган ой эканига мутлақо эътибор бермай, қотиллик алангасини пуфлаб ёқаётган, айбсиз, бегуноҳ инсонлар қони тўкилишига сабаб бўлаётган анави хоинларга қарата айтаманки, Аллоҳ билан ярашинглар! Ишонаманки, сиз билан Аллоҳнинг ўртасида маҳкам ушлашга кучингиз етадиган арқонлар бор. Аллоҳ таоло билан ўша арқонлар орқали яраша оласиз.\nСизга нима бўлдики, бегуноҳ инсонларга бу қадар шафқатсизлик қиласиз?! Нима учун уларга нисбатан уруш алангасини ёқасиз?! Нима учун ўзингиз ушбу диёрнинг яқин-атрофида яшаб туриб, у ердан келаётган бойликни, қуролларни деб, фитна алангаларини ёқасиз? Нима учун?!\nБу ишлардан бирор фойда борми?\nАммо бу сўзларим ҳам қалбингизга кириб бормаса, мен сизларни саҳар чоғидаги ўқлар билан огоҳлантираман.\nСаҳар ўқлари хато кетмайди, саҳар ўқлари ўткир бўлади. Саҳарнинг ўқлари фарзандини йўқотиб йиғлаётган маҳзун мазлумаларнинг тилидан отилади. Саҳардаги ўқлар каттаю кичик етимларнинг тилидан отилиб чиқади.\nДиққат билан қулоқ солсангиз, тонг саҳарда мазлумларнинг, жабрдийдаларнинг Аллоҳ таолога қилаётган нолаю фиғонларини эшитасиз. Эй дўстлар, ибратга тўла мана бу сўзларни ақлингизга, зеҳнингизга сингдириб олинг:\nБу қилаётган ишингизга – шохингиз билан тизим деворларини сузиб, уни бузишга кучингиз етмайди. Сиз бу ишингиз билан фақат бегуноҳ инсонларнинг қонини тўкяпсиз, бегуноҳ болалар ва оналарнинг ўлимига сабаб бўляпсиз, холос.\nАллоҳ субҳанаҳу ва таолодан сизларга Ўз динига ҳақ йўл билан қайтиш неъматини беришини сўрайман.\nАллоҳим, Сенга гувоҳлик бериб айтаманки, бу сўзларни бандаларингга раҳмим келганидан айтяпман. Мени шундай тарбия қилдинг. Мени шундай ўстирдинг.\nЭй шараф ва камол эгаси бўлган Роббим, бизни ҳам, уларни ҳам Ўзингнинг тўғри йўлингга бошлагин.\nУшбу сўзимни айтиб, Аллоҳдан мағфират сўрайман.\nМуҳаммад Саъид Рамазон ал-Бутийнинг хутбасидан (2012 йил18 май).\nАбдуллоҳ Ғуломов таржимаси\nrajab rajab oyi avvalidan\nAprel 2, 2018 0\n25. Шайх Бутий ҳикматлари\n24. Шайх Бутий ҳикматлари\n23. Шайх Бутий ҳикматлари\n«Омина» ижтимоий-маърифий журнали 27 сон. Рабиул аввал – 1440/2018


Рўзиев манман ва каландимоғ бўлиб кетганини тан олди | Qalampir.uz\nИнтервью\t30 Июль 2019 17:37 17354\nБўлиб ўтган воқеалар, албатта, ачинарли. Хулосалар турлича. Маълумки, Қашқадарё вилояти ҳокими Зафар Рўзиев Яккабоғдаги ҳодисалар сабаб Бош вазир Абдулла Арипов томонидан қаттиқ огоҳлантирилди. Воқеаларда вилоят ҳокимининг ҳам ўзига яраша айби, йўл қўйган камчиликлари бор. У булар хусусида ЎзАга интервью берди.\n“Биздан ҳам хатолик ўтди. Аввало, биз, раҳбарлар, ҳаммамиз калондимоғ бўлиб кетган эканмиз, халқдан узилиб, манман бўлиб кетган эканмиз. Бугун замон ўзгарди. Муҳтарам Президентимиз катта ислоҳотларни бошладилар, бугун халқнинг ичига кириб, ҳар бир оиланинг дардини тинглаб, унинг муаммосини ўзимнинг муаммом деб ишлашимиз керак. Афсуски, ҳамма раҳбар ҳам буни ҳали тўла англаб етгани йўқ. Яккабоғ тумани ҳокимининг ўринбосари ҳам ўзининг ваколатига кирмайдиган ишни қилган. Бунақа пайтда халқнинг олдига камида туман ҳокими келиб, бўладиган ишларни ўзи тушунтириши керак эди. Улар англата олмаса, вилоят ҳокими, мен келишим керак эди. Халқ туман ва вилоят ҳокимига ишонади, ўринбосарлар ё бошқа идора раҳбарларига эмас”, дейди Рўзиев.\nЗафар Рўзиевга кўра, Яккабоғ тумани ҳокими ўринбосари Мансур Туймаевни ёқиб юборган тадбиркорга тегишли савдо дўкони бузилмайдиган бўлган.\n“Тадбиркорнинг корхонаси бузилмайди, қайтанга у таъмирлаб, чиройли қилиб берилаяпти, тадбиркорлик иши давом этади. Аммо шуни айтишим лозим-ки, биз қонун устувор давлатда яшаймиз, қонун олдида ҳамма баробар, эҳтиросга берилиб, қонундан ташқари ҳатти-ҳаракатлар содир қилгани учун тадбиркор ҳам қонун олдида жавоб беради”, дейди вилоят ҳокими Зафар Рўзиев.\nЯккабоғ Зафар Рўзиев\n30 Июнь 12:35 82803\n01 Июль 11:52 66547\n01 Июль 18:05 64410\n30 Июнь 11:42 36031\n01 Июль 20:15 35719


«Улар ҳиндлар ва мусулмон ўртасидаги жарликни кенгайтирмоқда…» | Azon.uz - Ахборот-таҳлилий портал\n1335 20:19 14.11.2019\nҲиндистондаги ҳукмрон Бхаратия Жаната партияси (БЖП) аъзоси, мамлакат парламенти депутати Винай Катияр Уттер-Прадешдаги бутун дунёга машҳур меъморий обида – Тожмаҳал яқинда ҳиндлар ибодатхонасига айлантирилишини маълум қилгач, бу катта муҳокамаларга сабаб бўлди. У «Тож ва Теж (ҳиндлар ибодатхонаси) ўртасида жуда катта фарқ йўқ», – деб айтган.\nМаълумки, Тожмаҳал XVI асрда Бобурий ҳукмдор Шоҳ Жаҳон томонидан Агра шаҳрида рафиқаси Мумтоз Маҳалга атаб бунёд этилган.\n«Бу жойда аввал бизнинг ибодатхонамиз мавжуд бўлган. Жуда яқинда Тожмаҳал Теж Мандирга айлантирилади», – деди Винай Катияр.\nУмуман олганда, бу унинг Тожмаҳал ҳақидаги биринчи даъвоси эмас. 2017 йилнинг октябрида Катияр Тожмаҳал аслида Шива ибодатхонаси бўлгани ҳақидаги баёнот билан чиққан эди.\nШуни ҳам назардан қочирмаслик керакки, Тожмаҳалнинг ҳинд ибодатхонаси экани ҳақидаги асоссиз даъволар йиллар давомида асосан ўта ўнг қанот гуруҳлар томонидан муттасил илгари суриб келинган.\nАвгуст ойида ҳинд гуруҳлари петициясига жавобан археологлар Ҳиндистон Олий судига ушбу ёдгорлик чиндан ҳам мусулмон мақбараси эканлиги ва унинг ўрнида ҳеч қачон ибодатхона мавжуд бўлмаганини маълум қилди.\n«Тожмаҳал билан боғлиқ ушбу можаро ҳиндларни шу ёлғон назарияга ишонтиришга қаратилгани аниқ. Бир қарашда Катиярга ўхшаган кимсалар ўзларидан қачонлардир олиб қўйилган нарсаларни шу тариқа қайтариб олишга интилаётганини кўриш мумкин. Аммо барча ҳаракатлари ҳиндлар ва мусулмонлар ўртасидаги жарликни кенгайтиришдан бошқасига ярамаяпти, – дейди тадқиқотчи Апурвананд. – Мусулмонлар томонидан қурилган барча ёдгорликлар ҳақида гап кетганда, масалага худди Катиярдек ёндашиш одат тусига кириб боряпти».\nКатиярнинг даъволарига нисбатан БЖПнинг бошқа бир вакили Налин Коҳли ҳамкасби Конституцияга биноан сўз эркинлигини билдирди. «Аммо Катиярнинг сўзлари партия позициясини билдирмайди», – дейди у.\nЗамонавий дунёнинг етти мўъжизасидан бири бўлган Тожмаҳални кўриш учун йилига олти миллиондан ортиқ сайёҳ келади. У ЮНEСКОнинг умумжаҳон мероси рўйхатига киритилган. Ўтган йили Уттер-Прадеш маъмурияти нашр этган сайёҳлик рисоласида, гарчанд бу нақадар мантиқсиз бўлса-да, Тожмаҳал номи зикр этилмаган.\nҲиндистон ҳиндлар Тожмаҳал\nТарихда бугун: Жамму ва Кашмир кенг мухторият мақомидан маҳрум этилди\n307 18:22 05.08.2020\n1551 18:00 05.08.2020\nҲиндистон хавотирда: Кашмирда комендантлик соати жорий этилди\n646 19:40 04.08.2020\nҲиндистон: Бузилган бобурийлар масжиди ўрнига ҳинд ибодатхонаси қуриляпти\n1293 19:44 27.07.2020\nҲиндистон нега рус қирувчи самолётларини сотиб олишдан бош тортди?\n2531 08:15 27.07.2020\nҲиндистон мусулмонлари «рамзий қурбонлик» қилишга мажбур этилмоқда\n1949 10:45 25.07.2020


Қайси давлатларда крандан сув ичиш мумкин? (инфографика)\nдавлатларда сувни, яхшиси, сотиб олиб ичган маъқул? Қайсиларида эса водопровод сувини ҳам ичиш мумкин? Қуйида шулар ҳақида билиб оласиз. Германияда ... ҳам ичиш мумкин? Қуйида шулар ҳақида билиб оласиз. Германияда водопровод суви Германияда, эҳтимол, ҳеч нимани сувчалик яхши назорат ...


Atlantic: Путин ва Трампнинг дўстлиги узоққа бормайди\n09:22 / 22.11.2016 17774\nАҚШдаги президентлик сайловларидан кейинги барча аломатлар АҚШ ва Россия президентлари Дональд Трамп ва Владимир Путин ўртасида мустаҳкам алоқалар ўрнатилишига ишора қилмоқда. Бироқ Брукингс институтининг Россия ишлари бўйича мутахассиси Фиона Хилл ўзгача фикр билдирмоқда, деб ёзмоқда The Atlantic.\nМутахассис Россия турли халқаро жараёнларга таъсир қилишда АҚШ каби ҳуқуққа эга бўлишни истаётгани ҳақидаги фикрни билдирмоқда. Трамп "муросага бормайдиган шахс" бўлгани сабабли, зиддиятларга бормасликнинг иложи бўлмайди.\nХиллнинг фикрича, "совуқ уруш" мероси, Россия ва АҚШ етакчилари томонидан дунёнинг турли кўрилиши икки давлат ўртасидаги муносабатлардаги тарангликларни вужудга келтиради.\nХиллнинг фикрича, АҚШ ва Россиядаги кескинлик қандайдир лаҳзада яна вужудга келиб, иттифоқ барбод бўлади. Мутахассис "агар Россия АҚШдан санкциялардан кўрилган зарарни қоплашни ёки АҚШнинг Россия чегараси яқинидаги НАТО давлатларида мавжудлигини камайтиришни талаб қилса, АҚШ нима қилади?", "Агар Трамп Россия Сурияда ҳамкорлик қилаётган Эронга нисбатан тажовузкор сиёсат олиб боришни бошласа нима бўлади?, деган саволлар билан юзланмоқда.\nПутин ва Лукашенко бир жамоада ўйнашди (видео)\nПутин дзюдочилар билан машғулот вақтида бармоғини шикастлаб олди


“Марказий” стадион қачон ишга тушади?\n20 февраль,2017, 23:26 1689\nҚарши шаҳрида замонавий ва халқаро талабларга жавоб берадиган “Марказий” стадион бор. Бу стадионда Қаршининг “Насаф” клуби ўзининг уй учрашувларини ўтказади.\n“Марказий” стадион 2006 йили ишга туширилган бўлиб, сиғими 16 000 ўриндиқдан иборат. Бундан ташқари стадионда замон талабларига мос барча инфратузилма барпо этилган.\nСтадионга 2016 йили ёз фаслида Ўзбекистон Республикасининг Биринчи Президенти И.А.Каримов шахсан ўзининг ташаббуслари билан ташриф буюриб, стадиондаги аҳвол билан танишган эдилар. У инсон стадионда мухлислар учун янада қўлайликлар яратиш, уларнинг ўйин пайтидаги хавфсизлигини таъминлаш бўйича чора-тадбирларни амалга ошириш учун бир қатор таклиф ва кўрсатмаларини берган эдилар.\nШу муносабат билан стадионда кенг кўламдаги реконструкция ишлари бошлаб юборилди. Аммо шаҳарда 10 000 ўриндиққа эга бўлган, замонавий “Геолог” стадиони бор бўлишига қарамасдан, “Насаф” клубининг ички чемпионат ўйинлари Ғузор шаҳрига кўчирилди. Ишқибозларнинг хавфсизлиги юзасидан шундай қарорга келинди. Бунга сабаб, “Геолог” стадионида майдон билан ўриндиқлар ўртасида панжара йўқлиги бўлди.\nҚаршининг эски шаҳар ҳудудидаги яна бир стадион, эскида “Насаф” ўйинлари ўтказилган жой ўрнида замонавий ёпиқ сув ҳавзаси ва аквапарк қўрилиши муносабати билан ўйингоҳ бўзилди.\nМиллий чемпионат ўйинларини ўтказиш учун Қашқадарё вилояти маркази бўлмиш Қарши шаҳрида замон талабларига жавоб берадиган бошқа стадион йўқлиги ачинарли ҳол. Мавжуд бўлган стадионда ўйинлар ўтказишга эса рухсат йўқ.\nБу ҳолат футбол ишқибозлари учун анча ноқўлайликларни келтириб чиқармоқда. Ўйинларнинг Ғузор шаҳрида ўтказилиши, ушбу шаҳар яқинидаги туманлар мухлисларига қўлайлик яратсада, аммо “Насаф”нинг асосий мухлислари бўлган қаршилик мухлисларга ортиқча ташвиш бўлмоқда. Чунки, Ғузор шаҳри Қаршидан чамаси 45-50 км масофада узоқда. Ўйинни томоша қилиш учун мухлислар вақтларини ва ортиқча маблағини сарфлашга мажбурдирлар.\nХўш, “Марказий” стадион қачон ўйинга тайёр бўлади? Стадионда 2016 йили ноябр ойи охири ва декабр ойи бошларида бошланган кенг кўламдаги реконструкция ишлари давом этмоқда. Ҳозирги вақтгача анча ишлар амалга оширилди. Футбол майдони чим ётқизилиши учун деярли тайёр қилиб қўйилди. Ҳали майдонга чим ётқизилгани йўқ. Энди чим ётқизиш учун қўлай об-ҳаво кутилади. Яъни бунга ҳаво ҳарорати илиқ бўлиши талаб этилади. Акс ҳолда майдонга ётқизилган чим ривожланмасдан нобуд бўлиши мумкин. Бундан ташқари, стадион ўриндиқларини кўпайтириш ва трибуналарни майдон томон чўзиш учун ишлар бошланди. Бундан ташқари ҳам режага киритилган талайгина қилинадиган ишлар турибди.\nРеконструкция ишларининг бориши жараёнига эътибор берсак, бу жараён анча чўзиладиган кўринади. Чунки, стадион ичкарисида баённомага киритилган реконструкция ишлар ҳажми анчагина. Ишлар эса жуда суст давом этмоқда.\nРеконструкция ишларини “Шўртан газ кимё мажмуаси” МЧЖга қарашли РМСУ ташкилоти олиб бормоқда. Бўлаётган иш жараёнини кузатсангиз, стадион ишга туширилиши бу йил тугамайдиган кўринади. Агарда бу ишлар жадаллаштирилганда ҳам чемпионат биринчи давраси ўтиб бўлади. Аслида режа бўйича реконструкция ишлари март ойи охирларида тугалланиши керак. Бу вақтга қурувчилар улгуришмайди.\nДемак, мухлислар “Насаф”нинг бу йилги ўйинларини Ғузорга қатнаб, томоша қилишларига тўғри келади. Яна ортиқча ташвиш, яна ортиқча харажатлар.\nМухлисларнии бир томонга қўйиб туриб, клуб аҳволига эътибор қилсак, анча ачинарли. Энди ўзингиз ўйлаб кўринг, шундай ҳам клуб бюджети чегараланган. Бунинг устига яна қўшимча харажатлар. Аксинча, “Марказий” тезроқ ишга тушса, бу клубга қўшимча даромад келитириши ҳам мумкин эди.\nЎйлайманки, “Шўртан газ кимё мажмуаси”дек Республикамиздаги йирик саноат корхонаси бу ишларни ўз вақтида уддалайди ва воҳалик футбол ишқибозларига яна бир катта қўлайликни ўз вақтида ярата олади.\nБалки, “Насаф”нинг уй ўйинларини “Геолог” стадионида ўтказишга рухсат бўлиб қолар. Ҳар ҳолда бу қарор клуб ва мухлислар учун анча фойдали бўлар эди.\nҚаршилик мухлислар дардини Азамат Умаров оққа кўчирди\nПойтахт дербисига рекорд даражада мухлислар келди 342 25.05.2018\n"Пахтакор" сариқ, “Бунёдкор” тўқ кўк либосда ўйнайди 197 24.05.2018\nФакт: Сўғдиёна" 10 йилдан буён "Насаф"ни енга олмай келмоқда 240 28.04.2018\n"Истиқлол" - "Динамо". Ўйин вақти нега кўчирилди? 468 24.04.2018\n"Қўқон-1912" - "Насаф" учрашувидан фоторепортаж 796 21.04.2018\nТеглар: Насаф Марказий стадион


Оллошукурова ИИБда эркак иштирокида ечинтирилганини айтди. Омбудсман комиссияси блогердан хабар олди « Ўзбекистон Халқ Ҳаракати\nОллошукурова ИИБда эркак иштирокида ечинтирилганини айтди. Омбудсман комиссияси блогердан хабар олди\n“Озодлик радиоси”нинг хабар беришича, Хоразм вилоят Асаб-руҳий касалликлар диспансерида мажбуран ушлаб турилган блогер Нафосат Оллошукурова барча саволларга аниқ ва мантиқли жавоб берди.\n“Процедурага биноан ечинтирилган”\nРуҳий касалликлар диспансерида мажбуран ушлаб турилган блогер Нафосат Оллошкуровани комиссия таркибида бориб кўрган вилоят ҳокими ўринбосари, хотин-қизлар қўмитаси раиси Гулсара Қурбонбоева Озодлик мухбирига текширув натижаларини изоҳламади.\n– Комиссарликнинг Марказий Осиё бўйича раҳбари Ришард Коменда блогер Оллошукурованинг тақдирига эътибор қаратди. Ана шундан кейин Омбудсман махсус комиссия тузиб, блогерни кўрикдан ўтказди.\n21 октябрь куни Хоразмга борган комиссия таркибида Ўзбекистон Республикаси Олий Мажлисининг Инсон ҳуқуқлари бўйича вакили (Омбудсман)нинг ўринбосари, Ўзбекистон Республикаси Хотин-қизлар қўмитаси, Соғлиқни сақлаш вазирлиги, “Эзгулик” ва “Нажот” инсон ҳуқуқлари ташкилотлари вакилларидан иборат 10 киши бўлган.\n– Комиссиянинг Нафосат (Шабнам) Оллошукурова иши борасидаги тўлиқ ҳисобот эълон қилинади,- деди комиссия ишида қатнашган фаол\n– Нафосат билан гаплаштирдилар.. “Опа мени чиқаришларини сўранг. Чиқсам, ҳаммаси яхши бўлади”, деди. Катта акаси Муроджон ёнида эди. Унга учрашишга рухсат беришибди.\n– Оллошукурова барча саволарга босиқ, аниқ ва мантиқли авоб берди. Мен синчиклаб эшитдим. У 3 соатга чўзилган суҳбат давомида “Мен касал эмасман” деган гапни 37 марта “мени бу ердан чиқаринглар” деган гапни 21 марта ишлатди.\n– Врачлар Оллошукурова ҳозирда соғайиш йўлига кираётгани ҳақида хулоса берди.\nИкки ой аввал Хотин-қизлар қўмитасининг “ҳуқуқбузарликка мойил” аёллар рўйхатини тузиш қарори кенг муҳокамага сабаб бўлганди. Ўша пайтда Шабнам Оллошукурова Хотин-қизлар қўмитаси раиси Элмира Боситхонова билан Фейсбук орқали жонли интервью қилгани билан ҳам танилган эди.


«МEҲРИБОН ДАРАХТ» – Шел CИЛВЕРСТЕИН - Inja san'at\nМеҳрибон дарахт – Америкалик болалар шоири ва ёзувчиси Шел Cилверстеин қаламига мансуб бўлиб, китобдаги расмлар ҳам ижодкорнинг ўзи томонидан чизилган. Асар биринчи марта 1964 йилда Харпер & Роw нашриёти томонидан томонидан нашр этилган. Аммо Силверстеиннинг бу китобини бошда кўплаб нашриётлар чоп этишдан бош тортишади. Масалан, Симон ва Шастер нашриёти директори бу китоб болалар учун жуда қайғули ва ёшига номуносиб, катталар учун эса жуда соддалигини таъкидлаб қўлёзмани қайтаради. Шел китобни чоп эттиришдан умидини узиб турган бир дамда 140 дан ортиқ китоблар муаллифи Томи Унгерер Шелга Ҳарпер & Роw нашриёт директори Урсула Нордсторм билан учрашиб кўришни тавсия этади. Урсула Нордсторм ҳам бу китоб Шелнинг аввалги китобларига ўхшамаслигини таъкидлаб, ички ҳадик билан кам сонда босишга қарор қилади. Аммо «Меҳрибон дарахт» Силверстеин номини дунёга ёйган китоблардан бирига айланди ва бир қатор тилларга таржима қилинди. Кўплаб муҳокамаларга сабаб бўлган асар 2001- йил беш миллион нусхада сотилган ва болалар учун энг яхши бестселлер асарлар рўйхатидан 1 -ўринни эгаллаган. 2011 йилга келиб эса бу кўрсатгич саккиз ярим миллион ададга етган. 1999 -йилдан буён китоб дунё болалари ўқиши лозим бўлган энг яхши 100 китобдан бири бўлиб келмоқда. Китобнинг кўп сонда сотилгани ва тилининг тушунарлилиги унинг ҳамма англай оладиган даражада соддалигидан далолат бермайди. Асарга Америка ва Европа адабиётшунослари бежиз қолипларни синдирган китоб дея баҳо беришмаган. Асар дарахт ва боланинг бир-бирларини яхши кўриши, муҳими, бахтли эканликлари тасвири билан бошланади. Ҳар қандай асарда конфликт бўлганидек, «Аммо тутқич бермас вақт учқур шамолдай ўтиб борарди» жумласи конфликт вазифасини бажаради. Чунки шу қисмдан бошлаб, бола ҳам, бола ўзини бахтсиз ҳисоблаётгани учун дарахт ҳам ўзини толесиз ҳис қиларди. Болага дарахт билан беркинмачоқ ўйнаш, арғимчоқ учиш энди аввалгидек қувонч бера олмасди. Ахир, у улғайганди. Энди у ўзини бахтли ҳис қилиши учун кўпроқ пул, оила қуриши ва оиласи билан яшаши учун уй, саёҳат қилиши учун кема лозим эди. Дарахт бола бахтли бўлиши учун ўзида бор барча нарсани унга беради: олмаларини, шохларини… охир-оқибат эса ўзи ҳеч вақога ярамайдиган тўнкага айланади. Лекин бола яна қайтиб келади. У ўзини ҳар доимгиданда бахтсизроқ ҳис қиларди чунки у анча қариб қолган, ҳатто гапиришга ҳам мадори йўқ эди. Дарахт эса илк бора боланинг ташрифидан қувонолмасди, чунки бола ҳозир ундан нимадир сўрашини билар, у эса ўзида ҳеч вақо қолмагани учун болани хафа қилиб қўйишдан қўрқарди. Лекин бола шунчаки тинч жойда ўтиришни исташини айтганда тўнка қувониб кетади. Чунки у бу истакни бажара олардида. Улар яна худди болаликдагидек бирга эдилар. Воқеа шундай якунланади. Асарни турлича талқин қилиш мумкин. Кимдир ундан асл бахт болаликда бўлади, умримизнинг қолган қисмини эса биз пул, мол-давлат, дунё матоҳларини топишга сарфлаймиз ва болаликдаги энг муҳим нарса «дарахтимиз»га меҳрни, муҳаббатни, эътиборни эсдан чиқарамиз. Излаётганларимизни топганимизда ва уларнинг инсонга бахт беролмаслигини, ҳаёт мазмуни улар эмаслигини англанимизда эса кеч бўлган бўлади. Чунки биз ўз хатти ҳаракатларимиз билан аллақчон бизни ўзиданда кўпроқ ўйлайдиган «дарахтимиз» –асл бахтимизни хароб қилган бўламиз, дея фикр юритади. Кимдир дарахтни ота-онага, болани фарзандга менгзайди. Кимдир эса дарахтни она табиат, болани башариятга ўхшатади ва агар инсон табиат бераётган беминнат неъматларга бундай муносабатда бўлишда давом этар экан, ҳеч қачон бахтли бўлолмайди, дея хулоса чиқаради. Яна кимдир Дарахт бу Оллоҳ, бола бўлмиш биз ношукр бандалар ҳамиша о ъзимизни бахтсиз ҳис қилганимиздагина уни эслаб қоламиз, ундан яна ва яна нималарнидир сўрайверамиз. Сўраганларимизга эришганимизда ҳам ўзимизни бахтли ҳис қилолмаймиз, чунки асл бахт биз сўраётган неъматларда эмас, Дарахтнинг ўзида. Буни англаганимизда эса жуда кеч бўлган бўлади, дея хулоса чиқаради. Ўқилиши учун ўн дақиқа ҳам сарфланмайдиган бу митти асар кундалик тиғиз ва шошиб ўтиб бораётган ҳаётимизда тобора унутилиб бораётган қадриятларни ёдга солади. Ҳаёт, умр, унинг мазмуни, меҳр, муҳаббат, бахт, одамлар орасидаги муносабатлар, кимгадир ниманиндир бера олиш, худбинлик ҳақида ўйлашга, мушоҳадага чорлайди. Балки қадрли китобхон, сиз асарни ўқиб, ўзингиз учун мутлақо бошқача хулоса чиқарарсиз. Ёқимли мутолаа тилаб\nҚадим-қадим замонда бир дарахт бўлган экан.\nУ бир болакайни жудаям яхши кўрарди. Миттивой ҳар куни дарахтнинг олдига келар ва ерга тўкилган япроқларни авайлабгина қўлига оларди.\nБолакай улардан япроқчамбар – тож ясаб бошига кийиб олар, хаёлан «Ўрмон қироли»га айланарди.\nБаъзида у худди жажжи маймунчадай дарахтга тирмашиб чиқар,\nва унинг шохларида маза қилиб арғимчоқ учарди.\nДарахнинг қип-қизил олмаларидан тўйиб-тўйиб ерди.\nУлар биргаликда ҳатто беркинмачоқ ҳам ўйнар эдилар.\nБолакай чарчаган маҳалда, дарахтнинг соясида ширингина бўлиб ухлаб қоларди.\nБолакай ҳам дарахтини яхши кўрарди…\nДарахт ўзини жудаям бахтли ҳис қиларди.\nАммо тутқич бермас вақт учқур шамолдай ўтиб борарди.\nДарахт кўпинча ёлғиз қолар ва болакай келишини интизорлик билан кутарди.\nБир куни болакай келди. Бизнинг дарахтвой қувониб кетди: Кел болакай, менга тирмашиб чиқ, шохларимни арғимчоқ қилиб уч, олмаларимдан ея қол, соямда ўйна ва хурсанд бўл.\n– Нима сен мени ўйинқароқ бола деб ўйлаяпсанми, мен дарахтга тирмашиб юриш ёшидан ўтдим. Мен пулим кў-ў-ўп бўлишини ва ҳар хил янги нарсалар сотиб олишни истайман, – жавоб берди ўсмир. «Болакай, мени кечир, менинг пулим йўқ, лекин олмаларим бор. Уларни териб ол ва сот. Қарабсанки, сенда кўп пул бўлади ва бахтли яшайсан.»\nБола дарахтдаги олмаларнинг барини териб олди ва бозор томон отланди. Узоқлашиб кетаётган болани кузатиб қоларкан дарахт ўзини бахтли ҳис қиларди.\nШу билан бола узоқ муддат кўринмай кетди. Дарахт уни соғинар ҳар куни унинг келишини кути-и-и-б ўтирарди. Бир куни у келди. Дарахтнинг япроқлари қувончдан титраб кетди: Кел, болакай, кел менга тирмашиб чиқ, шохларимда арғимчоқ уч ва бахтларга кўмиль… Биласанми, унинг гапини бўлди бола, менинг дарахтга тирмашиб чиқишга, арғимчоқ учишга сира вақтим йўқ. Менга иссиққина уй керак. Мен уйланишни, фарзндларим бўлишини истайман. Сен менга уй бера оласанми? Дарахт ўйланиб қолди: Менда уй йўқку, ўрмон- менинг уйим. Лекин сен менинг шохларимни кесиб олишинг мумкин. Кейин улардан уй қурасан ва бахтли яшайсан.\nШундай қилиб бола дарахтнинг шохларини кесиб, олиб кетди.\nБолакай яна узоқ вақт йўқ бўлиб кетди. У яна ўрмонга келганда дарахт шу қадар қувондики, аммо у базўр гапирарди. «Кел болакай, шивирлади у, – атрофимда ўйна.» Боланинг бахтсиз экани нигоҳларидан билиниб турарди, оғир уҳ тортди болакай: У-ҳ-ҳҳ мен ўйин ўйнашга жудаям қариман, бахцизман. Мен узо-о-оқларга кетишни истайман, жудаям узоққа. Сен менга кема бера оласанми? «Менинг танам жуда йўғон, уни аррала, ва кема яса, – жавоб берди дарахт- Кейин сен олисларга сузиб кетасан ва бахтли яшайсан.»\nБола дарахтни кесиб, кема ясади ва кетди.\nБоланинг нинг ортидан термулиб қолган дарахт хурсанд эди, аммо чин кўнгилдан эмас…\nУзоқ вақтдан сўнг бола яна келди. «Мени кеч-и-ир,- шивирлади дарахт-Менда сенга бера оладиган ҳеч нима қолмади, мевамдан ол десам, энди олмаларим йўқ.»\n-Менинг тишларим олма ейишга ярамай қолган.\n-Арғимчоқ уч десам, шохларим ҳам йўқ.\n– Мен арғимчоқ учишга жудаа қарилик қиламан. Қувватим йўқ.\n– Болакай, мени кечир, хўрсинди, дарахт, мен сенга нимадир беришни, сени бахтли кўришни жудаям хоҳлайман, лекин ҳеч вақойим қолмади. Мен ҳеч нарсага ярамайдиган, эски бир тўнкаман, холос.\nМенга кўп нарса керакмас, жавоб берди болакай, мен шунчаки тинч жойда ўтириб ором олишни истайман. Мен жуда чарчадим. Яхши, деди дарахт ўзини кучлироқ тутишга уриниб, эски тўнка ўтириб ором олмоқ учун жуда яхши восита, кел болакай ўтирақол ва ҳордиқ чиқар. Ва болакай индамайгина чўккалади.\nИнглиз тилидан Дилнавоз Нажимова таржимаси\nБолалар адабиётиҒарб адабиёти\n«LA NOCHE DANZABA CANDELABROS ESE DÍA…» – Rakhmat BOBOJON